text:
প্রধান মন্ত্রী শ্রী নরেন্দ্র মোদীনা ঙসি হিমাচল প্রদেশকী সোলাং তম্পাক্তা অভিনান্দন প্রোগ্রামদা শরুক য়াখ্রে। নুমিৎ অসিগী অঙনবা শরুক্তা মহাক্না রোহতাংদা মালেমগী খ্বাইদগী শাংবা অতল তনেল জাতিদা কত্থোকখি অমসুং হিমাচল প্রদেশকী সিসুদা ‘অভার সমারোহ’দা শরুক য়াখি।
তনেল অসিনা অওনবা পুরক্কদবা
থৌরম অসিদা ৱা ঙাংলদুনা প্রধাম মন্ত্রীনা হায়খি অতলজীনা মনালি নুংশিজরম্বা অমসুং মহাক্না লমদম অসিগী ইনফ্রাস্ত্রকচর, লম্বী-থোং অমসুং তুরিজমগী ইন্দস্ত্রী ফগৎহনবা পামজরম্বা অসিনা মরম ওইরগা মহাক্না তনেল অসি লোয়শিন্নবা ৱারেপ লৌখি।
শ্রী মোদীনা হায়খি অতল তনেলনা হিমাচল, লেহ, লদাখ অমসুং জে অমসুং কেগী মীয়ামগী পুন্সিদা অওনবা পুরক্লগনি। মহাক্না হায়খি তনেল অসিনা মীচম প্রজাগী পোৎলুম হন্থহনদুনা হৌজিক্তি চহি চুপ্পা লাহাউল অমসুং স্পিতিদা লায়না চত্থোক-চৎশিনবা তৌবা য়াহল্লগনি। তনেল অসিনা লমদম অসিগী শেন্মীৎলোন অমসুং তুরিজম চাউখৎ হল্লগনি।
মহাক্না হায়খি লমকোয়বশিংনা সিদু ঘীগী কুলু-মনালিদা ব্রেকফাস্ত তৌরগা লহাউলদা চৎতুনা মফম অদুদা ‘দো-মার’ অমসুং ‘চিলাদে’গী অয়ুক্কী চাকলেন চাবা য়ারগবা নুমিৎ অদু লাক্কদবা কুইররোই।
হমীরপুরগী ধৌলাসিধ হাইদ্রো প্রোজেক্ত
প্রধান মন্ত্রীনা হমীরপুরদা এম.দবল্যু ৬৬ ধৌলাসিধ হাইদ্রো প্রোজেক্ত শানবা লাউথোকখ্রে। মহাক্না হায়খি মসিনা মৈ ফংহনবতা নত্তনা লমদম অসিগী নহাশিংদা মখল কয়াগী থবক্কী খুদোংচাবশিংসু পীরগনি।
মহাক্না হায়খি মরু ওইনা খুঙ্গংদা লম্বীশিং, হায়ৱেশিং, পাৱর প্রোজেক্তশিং, রেল কন্নেক্তিবিতী অমসুং এয়র কন্নেক্তিবিতী হায়রিবা মতম অসিগা চান্নবা ইনফ্রাস্ত্রকর অসি লৈবাক শিনবা থুংনা শানবা সরকারনা হোৎনরিবশিং অসিদা হিমাচল প্রদেশ অসি মরু ওইবা স্তেকহোল্দর অমা ওইরি।
হিমাচল প্রদেশতা ইনফ্রাস্ত্রকচর শেমগৎপা
প্রধান মন্ত্রীনা হায়খি কিরাৎপুর – কুলু – মনালি রোদ কোরিদপর, জিরাকপুর – পরৱানো – সোলান – কাইথলিঘাৎ রোদ কোরিদোর, নানগল দাম – তালৱরা রেল রুৎ, ভানুপলি – বিলাসপুর রেল রুৎ অসি খোঙজেল য়াংনা থবক চত্থরি অমসুং প্রোজেক্তশিং অসি অথুবদা লোয়শিন্নবা অমসুং হিমাচলগী মীয়ামগী থবক্তা মতেং পাংনবা হোৎনরি।
মীয়ামগী পুন্সি অসি নুংঙাইনা হিংনবা লম্বী, রেলগুম্বা তঙাই ফদবা পোৎলমশিং অসিগা লোয়ননা ইলেক্ত্রিসিতী, মোবাইল অমসুং ইন্তরনেৎ কন্নেক্তিবিতী অসিসু য়াম্না মরু ওই হায়না মহাক্না ফোঙদোকখি।
প্রধান মন্ত্রীনা লৈবাক অসিগী খুঙ্গং লাখ ৬তা ওপ্তিকেল ফাইবর থম্নবা সরকারগী প্রোগ্রাম অসি ফোঙদোকখি। হায়রিবা অসি চহি অসিগী অগস্ত ১৫দগী হৌরগা নুমিৎ ১০০০দা লোয়শিনগনি।
মহাক্না হায়খি প্রোজেক্ত অইগী মখাদা, ৱাই-ফাই হোৎস্পোৎশিং খুঙ্গংশিংদা ইনস্তোল তৌগনি অমসুং য়ুমথোংশিংদা ইন্তরনেৎ কন্নেক্সন ফংহনগনি। মসিগা লোয়ননা হিমাচল প্রদেশকী অঙাংশিংনা মহৈ-মশিং, হীদাক-লাংথকশিং অমসুং তুরিজম হীরম খুদিংদা কান্নবা ফংলগনি।
প্রধান মন্ত্রীনা হায়খি মীয়ামবা নুংঙাইনা হিংনবা অমসুং মখোয়গী ফংফম থোকপা হকশিং মপুং ফানা ফংহন্নবা সরকারনা লেপ্তনা হোৎনরি। তোলোপ, পেন্সন, বেঙ্কিং সর্ভিসশিং, মৈগী পৈশা অমসুং তেলিফোন বিলশিং থিবা অসিগুম্বা সরকারগী সর্ভিসশিং অসি দিজিতাইজ তৌখ্রে। মহাক্না হায়খি অসিগুম্বা অওনবা কয়ানা মতম, শেল মাংহনদে অমসুং শেঞ্জা-থুনজা মুত্থৎপা ঙম্মি।
কোরোনাগী তানফম অসিগী মনুংদসু হিমাচল প্রদেশকী পেন্সনর লাখ ৫ হেন্না অমসুং বেনিফিসরী লাখ ৬কী জন ধন একাউন্তদা লুপা করোর কয়া কয়া দিপোজিৎ তৌখি।
লৌউ-শিংউগী অওনবশিং
হন্দক্কী লৌউ-শিংউদা অওনবশিং পুরকপা অসিগী মায়োক্তা লৈরিবা মীওইশিংবু চৈরদুনা প্রধান মন্ত্রীনা হায়খি, মখোয় মশাগী রাজনিতীগী ওইবা কান্নবশিংগীদমক থবক তৌদুনা লাকখিবশিংনা অওনবশিং অসিদা নুংঙাইতবা পোক্লি। অসিগুম্বা মীওইশিং অসিনা মখোয়না শেমখিবা দলালি চারিবা মীওইশিং অসি মুত্থৎলগনি হায়বদা শাউনীংবা পোক্লি।
প্রধান মন্ত্রীনা কুলু, শিমলা নত্রগা কিন্নোরদগী শেমশিং অসি লৌমীশিংদগী কে.জি. অমদা লুপা ৪০-৫০গী চাংদা লৈরগা এন্দ য়ুজরদা লুপা ১০০-১৫০দা মমলশিং হেনগৎনা য়োনবগী মতাংদা ফোঙদোকখি।মসিদা লৌমী নত্রগা লৈরিবা মীওই অমত্তদা কান্নবা ফংহনদে। মসিদা নত্তনা শেলগী পন্থা ওইরকপদা মমলশিং অসিনা অঙকপা ফংনা হন্থখি অমসুং অপিকপা হৈকোলশিং লৈজবা লৌমীশিংনাখ্বাইদগী অৱাবা নংলি। মহাক্না হায়খি লৌউ-শিংউগী সেক্তরদা চাউখৎপা পুরক্নবা লোশিংদা ইতিহাসিক ওইরবা অওনবশিং পুরকখ্রে। হৌজিক করিগুম্বা অপিকপা লৌমীশিংনা পাম্লবদি মখোয়গী ওইবা এসোসিএসনশিং শেম্বা য়াগনি অমসুং শেমশিং অসি লৈবাক অসিগী মফম অমা হেক্তদা অমসুং মীওই অমা হেক্তদা য়োনবা য়াগনি।
পি.এম. কিসান সম্মান নিধি
প্রধান মন্ত্রীনা হায় সরকারনা লৌমীশিংগী ইনকম হেনগৎনবা কন্না হোৎনরি। পি.এম. কিসান সম্মান নিধিগী মখাদা হৌজিক ফাওদা লৈবাক অসিগী লৌমী ইমুং চাউরাক্না করোর ১০.২৫কী একাউন্তশিংদা চাউরাক্না লুপা করোর লাখ অমা দিপোজিৎ তৌখ্রে। মসিগী মনুংদা হিমাচলগী লৌমী ইমুং লাখ ৯দা লুপা করোর ১০০০ অমা ফংবা য়াওরি।
প্রধান মন্ত্রীনা হায় মতম খরগী মমাংদানু পীশিংনা থবক তৌবা য়াদবা লৈবাক অসি সেক্তর কয়ামরুম লৈরম্মি অদুবু হন্দক্তা চৎনখিবা লেবর রিফোর্মশিংনা মসি লৌথোকখ্রে। হৌজিক্তি নুপাশিংগা মান্ননা নুপীশিংদা থবক তৌবগী হক অমসুং মান্নবা তোলোপ পীরে।
প্রধান মন্ত্রীনা হায় লৈবাক অসিগী প্রজা খুদিংমক্তা থাজবা লৈহন্নবা অমসুং মরোমদোম লেপ্পা ঙম্বা ভারত অমা ওইহন্নবা অওনবশিংগী প্রোসেস অসি মখা চত্থখিগনি।
মহাক্না হায় হিমাচল অমসুং লৈবাক অসিগী নহা খুদিংমক্কী মংলাং অমসুং অশা অসি য়াম্না মরু ওই।
अटल टनल के साथ-साथ हिमाचल के लोगों के लिए एक और बड़ा फैसला लिया गया है।— PMO India (@PMOIndia) October 3, 2020
हमीरपुर में 66 मेगावॉट के धौलासिद्ध हाइड्रो प्रोजेक्ट को स्वीकृति दे दी गई है।
इस प्रोजेक्ट से देश को बिजली तो मिलेगी ही, हिमाचल के अनेकों युवाओं को रोज़गार भी मिलेगा: PM
पीएम किसान सम्मान निधि के तहत देश के लगभग सवा 10 करोड़ किसान परिवारों के खाते में अब तक करीब 1 लाख करोड़ रुपए जमा किया जा चुका है।— PMO India (@PMOIndia) October 3, 2020
इसमें हिमाचल के सवा 9 लाख किसान परिवारों के बैंक खाते में भी लगभग 1000 करोड़ रुपए जमा किए गए हैं: PM
अभी तक स्थिति ये थी कि देश में अनेक सेक्टर ऐसे थे, जिनमें बहनों को काम करने की मनाही थी।— PMO India (@PMOIndia) October 3, 2020
हाल में जो श्रम कानूनों में सुधार किया गया है, उनसे अब महिलाओं को भी वेतन से लेकर काम तक के वो सभी अधिकार दे दिए गए हैं, जो पुरुषों के पास पहले से हैं: PM
समाज और व्यवस्थाओं में सार्थक बदलाव के विरोधी जितनी भी अपने स्वार्थ की राजनीति कर लें,— PMO India (@PMOIndia) October 3, 2020
ये देश रुकने वाला नहीं है: PM


c: text/html

text:
লখিপুরওনলাইন দিজিতেল দেস্কঃ
ভারত সরকারনা মোবাইল এপ ৪৩ অমগসু থীংজিনখ্রে। লৈবাক অসিগী ওইনা অমত্তা ওইবগী ৱাখল্লোন, লৈঙাক পথাপকী অরোনবা অমসুং মীয়ামগী পুন্সিদা অকায়বা পীরে হায়বগী মতাংদা মিনিস্ট্রি অফ ইলেক্ট্রোনিক অমসুং ইনফোরমেসন তেক্নোলোজি না আই টি এক্টকী সেক্সন ৬৯ এ গী মতুং ইন্না ঙরাং লৈবাকপোকপা নুমিৎতা আলিবাবা ৱার্কবেঞ্চ, আলি এক্সপ্রেস, আলিপে কেসিয়ার, কেমকার্দ, উই দেত, নচিংবা মোবাইল এপসিং অসি থীংজিনখিবনি। মসিগী মমাংথাবদসু লৈবাক অসিনা জুনগী তাং ২৯ দা মোবাইল এপ ৫৯ অদুগা সেপ্তেম্বরগী তাং ২ দসু অতৈ এপ ১১৮ খকসু থীংজিনখ্রবনি। (পাউ অসি ইউতিউবতা য়েংবিউ)

robotstxt: allowed

filter: keep


text:
তেক্সতাইল মন্ত্রালয়
য়ুনিয়ন এজুকেসন মিনিস্তর শ্রী রামেশ পোখ্রিয়াল ‘নিশঙ্ক’না, শ্রীমতি শিম্রিতি জুবিন ইরানি অমসুং শ্রী পিয়ুশ গোয়াল পুন্না ইন্দিয়া তোয় ফেয়র -২০২১গী ৱেবসাইত হৌদোকখ্রে
ভর্চুএল ইন্দিয়া তোয় ফেয়র অসি ফেব্রুৱারী ২৭তগী মার্চকী ২ ফাওবা পাংথোক্কদৌরি
Posted On:
11 FEB 2021 6:31PM by PIB Imphal
ইকাই খুম্নরবা প্রধান মন্ত্রীনা ময়েক শেংনা হায়রিবা অসিদা থবক ওইনা ওন্থোক্তুনা ইন্দিয়াদা শাবা শান্নপোৎ অসিদা মরুওইবা লৌদুনা হেন্না পুথোকপা হেন্নবা অমসুং “অত্মানির্ভর ভারত” অমসুং “গেত ভোকেল ফোর লোকেল” কেম্পেইনগী থীম অসিদা মালেমগী মার্কেত অসিদা লাক্পা ঙম্নবা ১শুবা “ইন্দিয়া তোয় ফেয়র -২০২১” অসি ভর্চুএল ওইবা পম্বাক্তা ২০২১গী ফেব্রুৱারী ২৭তগী মার্চকী ২ ফাওবা পাংথোক্কদৌরি।
ইন্দিয়া তোয় ফেয়র -২০২১গী ৱেবসাইত www.theindiatoyfair.in অসি য়ুনিয়ন এজুকেসন মিনিস্তর শ্রী রামেশ পোখ্রিয়াল ‘নিশঙ্ক’না, তেক্সতাইলগী য়ুনিয়ন মিনিস্তর শ্রীমতি শিম্রিতি জুবিন ইরানি অমসুং কম্মর্স অমসুং ইন্দস্ত্রীগী য়ুনিয়ন মিনিস্তর শ্রী পিয়ুশ গোয়াল পুন্না ঙসি হৌদোকখি।
‘ইন্দিয়া তোয় ফেয়র -২০২১’গী ৱেবসাইত অসিনা অঙাংশিং, মমা-মপাশিং, ওজাশিং, একজিবিতরশিং, অসিনচিংবশিং অসিবু ভর্চুএল ফেয়র অমসুং ভারতরী শান্নপোৎ মখল কয়া অমা উৎননবা মশানা মিং চনবা য়াহনগনি। মসি দিজিতেলগী ওইনা উৎপা অহানবা একজিবিসন অমনি অমসুং হায়রিবা অসিদা খুদোংচাবা অমা ফংদুনা ভারতকী স্তেতশিং অমসুং য়ু.তি.শিংদগী লাকপা একজিবিতর ১০০০গী মথক্তা লৈবশিংনা উৎলিবা শান্নপোৎশিং অসি য়েংবা অমসুং লৈবা ফংগনি, মসিদা নত্তনা ৱেবিনার, পেনেল দিসকসন অমসুং থৌওং কয়া অমা শরুক য়াবা ফংগনি।
থৌরম অসিদা ৱা ঙাংলদুনা য়ুনিয়ন এজুকেসন মিনিস্তর শ্রী রামেশ পোখ্রিয়ালনা হায় মদুদি ইন্দিয়গী শান্নপোৎ অসি অঙাং ওইরিঙৈগী হরাও তয়াম্বগী মচাক অমনি। মখোয় অসি ঙাইহাক নুঙাইনবগী খক্তা নত্তনা তম্বা অমসুং হৈবা হেন্নবগী খুলায় অমসু ওইরি। ইন্দিয়া তোয় ফেয়র -২০২১ অসি ইহান হানবা খোহথাং অমা ওইনা মখল কয়াগী ইন্দস্ত্রীগী থৌবুশিংবু মরুওইনা অঙাংশিং, মমা-মপাশিং অমসুং ওজাশিং অসিগী দিজিতেলগী ফম্বাক্তা অমত্তা ওইনা লৈনবা খোঙথাং লৌখৎপনি।
হায়রিবা অসি মরুওইনা নেস্নেল এজুকেসন পোলিসি ২০২০দা পান্দম থম্লি। এন.ই.পি. ২০২০গী থৌরাংদা হাপ্পা শরুক অমা ওইনা, শান্নপোৎতা বেজ তৌবা পেদাগোজী অসি প্রি-স্কুলদগী গ্রেদ ১২ ফাওবা শেমগৎলি, হায়রিবা অসিদা ক্লাসতা পৈশা য়াম্না চংদনা শান্নপোৎ শাবা হৌদোকপা অসিনি হায়না মহাক্না হায়খি। লাইরিক তম্বা অসি ভারতকী নাৎকী চৎনবীদা শান্নপোৎ শাদুনা তম্বিবা ইন্দিয়াগী চৎনবি অসিগী লৌশিং ফংগনি হায়না মহাক্না হায়খি। শ্রী পোখ্রিয়ালনা হায় মদুদি প্রধান মন্ত্রী শ্রী নরেন্দ্র মোদীনা অত্মানির্ভর ভারত পুথোক্তুপদা শান্নপোৎকী ইন্দস্ত্রীগী মশক নাইবা অমগী ভোকেল ওইরি। ইন্দিয়া তোয় ফেয়র -২০২১ অসিগা লোয়ননা মহাক্কী মিয়েং অসি মংফাওনহন্দুনা ইন্দিয়া অসি শান্নপোৎকী মথং হব ওইহল্লশি। মহাক্কী ৱা ঙাংবদা য়ুনিয়ন কম্মর্স অমসুং ইন্দস্ত্রী মিনিস্তর শ্রী পিয়ুশ গোয়ালনা হায় মদুদি ভারতকী শান্নপোৎ ফেয়র অসি মোদী সরকারগী অতোপ্পা খুদম অমনি, হায়বদি দিপার্তমেন্ত খুদিংনা পুন্না তৌমিন্নবা অসিদা। মহাক্না হায় মদুদি সরকার অসিনা অপীকপা পোৎশিং অসিদসু চপ মান্ননা অচৌবী মিয়েং থম্লি। শ্রী গোয়ালনা হায় মদুদি চহি খরগী মমাংদা লৈবাক অসিদা মপাল লমদগী পুশিল্লকপা শান্নপোৎশিং অসি য়াম্না হোংবা মগুন য়াওদবগী ৱাকৎ লাকখি, হায়রিবা অসিনা ভারতকী শান্নপোৎকী ইন্দস্ত্রীদা য়াম্না শাথিনা শোকখি। হিরম অসিদা কম্মিতি অমনা য়েংশিনবদা মপালদগী পুশিল্লকপা প্লাস্তিক্কী শান্নপোৎ ৩০% অমদি মসিদা য়াওগদবা থাক্তগী য়াম্না হেন্দোক্তুনা কেমিকেল অমসুং হেবি মেতেল য়াম্না য়াওবা থেংনখি।অতোপ্পা শান্নপোৎ খর অমনা মগুন য়াওদবা থেংনখি। মসিনা, মহাক্না হায়খি মদুদি শান্নপোৎতা ক্বালিতি কন্ত্রোলগী ওর্দর লাকখিবনি। মহাক্না হায় মদুদি মসিনা ইন্দিয়ানা অফবা মখলগী শান্নপোৎ শাবগী খোঙথাং লাকপনি। শ্রী গোয়ালনা হায় মদুদি শান্নফোৎশিং অসি ভারত খক্তা নত্তনা মপাল লমদা থাদোকপগী ক্বালিতিদা শাগদবনি। শান্নপোৎকী মরুওইবা পল্লদুনা হায় মদুদি মসিনা অঙাংশিং অসি শেমবদা মতেং ওইরি।
থৌরম অসিদা ৱা ঙাংলদুনা তেক্সতাইল অমসুং দবল্যু.সি.দি.গী য়ুনিয়ন মিনিস্তর শ্রীমতি শিম্রিতি জুবিন ইরানিনা হায় মদুদি আত্মানির্ভর ভারতকী কোম্পেইন মখাদা শান্নপোৎ ইন্দস্ত্রী চাওনা শেমগৎনবা অমসুং প্রধান মন্ত্রী শ্রী নরেন্দ্র মোদীনা থম্লিবা মিয়েং অসিদা ‘ভোকেল ফোর লোকোল” অসিগী খোঙথাং লৌখৎলি। শ্রীমতি শিম্রিতি জুবিন ইরানিনা হায় মদুদি ছাত্রশিং, ওজাশিং অমসুং শান্নপোৎকী এক্সপার্তশিংনা শরুক য়াদুনা থৌরম অসিবু মপুং ফাহনবিয়ু হায়রি।
******
(Release ID: 1697296)
Visitor Counter : 28


text:
লৌউ-শিংউ মন্ত্রালয়
হৌখিবা চহিগা চাংদম্নবা মতমদা খরিফ মহৈ মরোং হুনবগী লম চাদা ১৩.৯২ হেংগৎলে
জুৎ অমসুং মেস্তা নত্তনা অতোপ্পা মহৈ মতোং পুম্নমক্কী হুনবগী লম মশক থোক্না হেনগৎলে
Posted On:
31 JUL 2020 5:57PM by PIB Imphal
লৌউ-শিংউ, কোওপরেসন অমসুং লৌমীশিংগী য়াইফ-থৌরাংগী বিভাগ, ভারত সরকারনা তোঙান-তোঙানবা খোংথাং কয়া লৌখত্তুনা লৌমী অমসুং লৌউ-শিংউগী থবকশিং কোবিদ-১৯ লাইচৎকী মনুংদা পায়খৎপা য়ানবা হোৎনরি।
১. খরিফ মহৈ-মরোং হুনবগী লমদা মশক থোক্না হেনগৎলে, মসিগী স্তেতস অসি মখাদা পীরিঃ
খরিফকী মহৈ মরোংগী হুনবগী লমঃ তাং ৩১.০৭.২০২০ ফাওবদা, অপুনবা খরিফ মহৈ-মরোংশিং অসি মসিগী মতম অসিদা মমাং চহিদা লৈখিবা হেক্তর লাখ ৭৭৪.৩৮দা হুনখিবদগী হেক্তর লাখ ৮২.১৮দা হুনখি, অসুম্না মমাং চহিদা ওইখিবা হুম্ফম লমগী পাক চাউবদগী হেনগৎলিবগী চাং অসি ১৩.৯২%নি। মহৈ মরোংশিংগী মতুং ইন্না হুনখিবগী চাং অসি মখাদা পীরিঃ
ফৌঃ ফৌ হুনখিবা লমগী পাক চাউবসি মমাং চহি মতমদা হেক্তর লাখ ২২৩.৯৬ ওইরম্বদগী হেক্তর লাখ ২৬৬.৬০দা হুনখি।
হৱাই মরুঃ হৱাই মরু হুনখিবা লমগী পাক চাউবসি মমাং চহি মতমদা হেক্তর লাখ ৯৩.৮৪ ওইরম্বদগী হেক্তর লাখ ১৪৮.৩৪দা হুনখি।
কোর্স সেরিএলঃ কোর্স সেরিএল হুনখিবা লমগী পাক চাউবসি মমাং চহি মতমদা হেক্তর লাখ ১৩৯.২৬ ওইরম্বদগী হেক্তর লাখ ১৪৮.৩৪দা হুনখি।
থাউ থোকপা মরুঃ থাউ থোকপা মরু হুনখিবা লমগী পাক চাউবসি মমাং চহি মতমদা হেক্তর লাখ ১৫০.১২.৯৬ ওইরম্বদগী হেক্তর লাখ ১৭৫.৩৪দা হুনখি।
চুঃ চু থাখিবা লমগী পাক চাউবসি মমাং চহি মতমদা হেক্তর লাখ ৫১.২০ ওইরম্বদগী হেক্তর লাখ ৫১.৭৮দা হুনখি।
জুৎ অমসুং মেস্তাঃ জুৎ অমসুং মেস্তা হুনখিবা লমগী পাক চাউবসি মমাং চহি মতমদা হেক্তর লাখ ৭.০৫ ওইরম্বদগী হেক্তর লাখ ৬.৯৫ হুনখি।
লশিং: লশিং হুনখিবা লমগী পাক চাউবসি মমাং চহি মতমদা হেক্তর লাখ ১০৮.৯৫ ওইরম্বদগী হেক্তর লাখ ১২১.২৫দা হুনখি।
অসুম্না অপুনবা ওইনা য়েংবদা খরিফকী মহৈ-মরোং হুনবগী লমদদি কোবিদ-১৯না মরম ওইদুনা অয়েৎপা পীখিবা লৈতে।
২. ৩০.০৭.২০২০ ফাওবদা, লৈবাক অসিদা অপুনবা ওইনা চুখিবা নোংগী চাং অসি মহৌশা মিলিমিতর ৪৪৩.৩ ওইরবদগী মিলিমিতর ৪৪৭.১ ওইখি হায়বদি তাং ১.০৬.২০২০দগী ৩০.০৭.২০২০ ফাওবগী মনুংদা (+)১%গী দিপার্চর লৈখি। সেন্ত্রেল ৱাতর কম্মিসন (সি.দব্ল্যু.সি.)না হায়রি মদুদি লৈবাক অসিগী তোঙান-তোঙানবা মফমশিংদা লৈরিবা রিজর্বর ১২৩দা তুংশিনলিবা ঈশিংগী চাং অসি মমাং চহিদা লৈখিবা চাংদুগী চাদা ১৪১নি হায়রি।
অহেনবা অকুপ্পা মরোলগীদমক মফম অসিদা নম্বীয়ু
*********
(Release ID: 1642696)
Visitor Counter : 37


text:
মন্ত্রীমন্দল
মন্ত্রীমন্দলনা মরুওইবা সেক্তর ১০দা ফগৎনবা পি.এল.আই. স্কীম অয়াবা পীখ্রে
ইন্দিয়াগী পোৎশাবা ঙম্বা অমসুং মপালদা পোৎ পুথোকপা হেনগৎহনবা – আত্মানির্ভর ভারত
Posted On:
11 NOV 2020 3:51PM by PIB Imphal
প্রধান মন্ত্রী শ্রী নরেন্দ্র মোদীনা ময়াই তাংবল লৌবা কেন্দ্রগী মন্ত্রীমন্দলনা মরুওইবা সেক্তর ১০দা ইন্দিয়াগী পোৎশাবা ঙম্বা অমসুং মপালদা পোৎ পুথোকপা হেনগৎহনবা – আত্মানির্ভর ভারতগীদমক প্রদকসন-লিঙ্কেৎ ইন্সেন্তিব (পি.এল.আই.) স্কীম পুথোক্তুনা অয়াবা পীখ্রে।
পি.এল.আই. স্কীম অসি মরী লৈনবা মিনিস্ত্রী/দিপার্তমেন্তনা পীগনি অমসুং পীরিবা ফাইন্সিএল লিমিৎ অদুদা ওইগনি। মীওই অমগী সেক্তরগী পি.এল.আই.গী অরোইবা প্রোপোজেল অসি এক্সপেন্দিচর ফাইনান্স কম্মিতি (ই.এফ.সি.)না তৌগনি অমসুং মন্ত্রীমন্দলনা অয়াবা পীগনি। তুংশিনবা, করিগুম্বা লৈরবা, অয়াবা পীরবা সেক্তর অমনা পি.এল.আই. স্কীম অমনা অতোপ্পা অয়াবা পীরবা অমনা শিজিন্নবা য়াগনি। পি.এল.আই.অতোপ্পা অনৌবা সেক্তর অসি মন্ত্রীমন্দলদগী অমুক হন্না অয়াবা লৌবা তাই।
হায়রিবা মরুওইবা মফম ১০ অসিগী পি.এল.আই. স্কীম অসিনা ইন্দিয়া অসি মালেমগী ওইনা পোৎ শারিবশিং অসি তান্নবা, শেল থাদবদা মিয়েং চিংশিনবা অমসুং কতিং-এদজ তেক্নোলোজি; হেন্না পুথোকপা; স্কেলদী ইকোনোমী পুথোকপাচ; মপালদা পোৎ থাদোকপা হেনগৎহনবা অমসুং মালেমগী ওইনা সপ্লাই চেন্দা শরুক অমা ওইবা অসিনি।
- এ.সি.সি. বেত্তরি শাবা অসিনা ২১শুবা সেনচুরি অসিদা মালেমগী চাওখৎলক্লিবা সেক্তরশিং অসিদা খ্বাইদগী চাওবা ইকোনোমিক্কী খুদোংচাবা অমা ওইনা লৈরি হায়রিবা অসি ইলেক্ত্রোনিক্স শিজিন্নবশিং, ইলেক্ত্রীক্কী গারী অমসুং রিনেৱেবল ইনর্জি অসিনি। এ.সি.সি. বেত্তরিগী পি.এল.আই. স্কীম অসিনা দোমেস্তিক অমসুং মালেমগী ওইবা প্লেয়রশিংনা লৈবাক অসিদা এ.সি.সি. বেত্তরি লিংখৎতুনা লমজেল তান্নরি।
- ইন্দিয়া অসি ২০২৫ ফাওবদা য়ু.এস.দোল্লার ত্রীলিয়ন ১ হায়না ইকোনোমিদা পারি। মদুগী মথক্তা সরকার অসিনা দেতা লোকেলাইজেসন, ইন্দিয়াগী পোৎ-চৈগী ইন্তর্নেৎ, স্মার্ত সিতিগুম্বা প্রোজেক্ত অমসুং দিজিতেল ইন্দিয়া অসিনা ইলেক্ত্রোনিক্সকী পোত্থোক অসি পাম্নবা হেনগৎলক্কনি হায়বা লৈরি।
- ওতোমেতিব ইন্দস্ত্রী অসি ইন্দিয়াদা মপুংওইবা ইকোনোমী পীবা অমনি। পি.এল.আই. স্কীম অসিনা ইন্দিয়ন ওতোমেতিব ইন্দস্ত্রী অসি হেন্না লমজেন তান্নবা অমসুং মালেমগী ওইবা অহেনবা তানবা অমা ইন্দিয়ন ওতোমেতিব সেক্তরনা পীরগনি।
- ইন্দিয়ন ফার্মাস্যুতিকেল ইন্দস্ত্রী অসি মাগী ভোল্যুমদা য়েংবগা অহুমশুবা খ্বাইদগী চাওবনি অমসুং তার্ম ভেল্যুদনা ১৪শুবদা লৈরি। মসিনা মলেমগী মফম কয়াদা থাদোক্লিবা অসিদা ৩.৫% পীরি। ইন্দিয়ানা মপুং ফাবা ফার্মাস্যুতিকেলগী চাওখৎপা অমসুং শাবাগী ইকোসিস্তেম লৈ। পি.এল.আই. স্কীম অসিনা মালেমগী অমসুং দোমেস্তিক প্লেয়রশিংবু য়াম্না ৱাংবা ভোল্যুম পুথোকপদা থবক পীরি।
- তেলেকোম মচাকশিং অসিনা য়াম্না লুবা অমসুং লালোং লৈবা তেলেকোম ইনফ্রাস্ত্রকচর অমা পীরি অমসুং ইন্দিয়া অসিবু মপুং ওইবা তেলেকোম অমসুং নেতৱার্কিং পোত্থোকশিংগী ওরিজিনেল ইক্বুপমেন্ত শাবা ওইগনি। পি.এল.আই. স্কীম অসিনা মালেমগী প্লেয়রশিংদগী শেন্থং পীথরকপগী পুক্নিং চিংশিনগদৌরি অমসুং দোমেস্তিক কম্পনিশিং অসি খুদোংচাবা ফংদুনা এক্সপোর্ত মার্কেৎতা অচৌবা প্লেয়র ওইবা ঙম্লগনি।
- ইন্দিয়ন তেক্সতাইল ইন্দস্ত্রী অসি মালেমদা খ্বাইদগী চাওবা অমসুং তেক্সতাইল অমসুং এপারেল অসিদা মালেমগী ওইনা ~৫% শরুক ওইরি। অদুবু ইন্দিয়ানা মেনমেদ ফাইবর (এম.এম.এফ.) অসি মালেমগী শিজিন্নরিবা অসিগা য়েংলবদি য়াম্না নেম্লি। পি.এল.আই. স্কীম অসিনা সেক্তর অসিদা য়াম্না চাওনা শেন্থং থাদনবগী পুক্নিং চিংশিনগনি মরুওইনা এম.এম.এফ.সেক্তর অমসুং তেক্নিকেল তেক্সতাইল অসিনি।
- প্রোসেস ফুদ ইন্দস্ত্রী চাওখৎলকপাা অসিনা লৌমীশিংদা হেন্না ফবা মমল কারি অমসুং মাংবগী চাং অসিশু য়াম্না হন্থহল্লি। অখন্নবা পোত্থোক্কী য়াম্না চাওখৎপা অমা লৈরি অমসুং চাংচৎতগী য়াম্না চাওনা থবক ফংলিবা অসি পি.এল.আই. স্কীম অসিগী মখাদনি হায়বা অসি খংলি।
- মশীং য়াম্না সোলার পি.ভি. পেনেল পুশিল্লকপা অসিনা সপ্লাই চেন্দা খুদোংথিনিঙাই ওই। সোলার পি.ভি. মোদ্যুলগী ওইবা পি.এল.আই. স্কীম অমা ইন্দিয়াদা য়াম্না চাওবা সোলার পি.ভি. কেপাসিতি লৈনবা দোমেস্তিক অমসুং মালেমগী ওইবা প্লেয়র শেমগৎলগনি।
- হ্বাইত গুদস (এয়র কন্দিসনর অমসুং এল.ই.দি.) দোমেস্তিক ভেল্যু য়াম্না ৱাংনা লৈ অমসুং পোত্থোক অসিনা মালেমগী ওইনা লমজেল তান্নরি। পি.এল.আই. স্কীম অমা সেক্তর অসিদা হেন্না দোমেস্তিক ওইবা পোৎ শাবা, থবক পীবা অমসুং মপালদা পোৎ থাদোকপা হেল্লগনি।
- স্তীল অসি য়াম্না মরুওইবা ইন্দস্ত্রী অমনি অমসুং ইন্দিয়া অসিনা মালেমদা স্তীল পুথোকপদা খ্বাইদগী চাওবা অনিশুবদা লৈরি।মসি শুবা লোইরবা স্তীল অসি মপালদা থাদোকই অমসুং স্তীল মখল খরদা মাংজিল থাবগী থাজবা লৈরি। পি.এল.আই. স্কীম অসিনা স্তীলশিং অসি পুথোকপদা হেন্না মতেং পীরগনি।
মথক্তা পীরিবা অসি হান্ননা নোতিফাইদ তৌখ্রবা মখাদা পীরিবা পি.এল.আই. স্কীমগী সেক্তরশিং অসিদা হাপচিনগনি:
প্রধান মন্ত্রীনা কন্না হায়রিবা ‘আত্মানির্ভর ভারত’ অসিনা মিয়েং শান্না থমদুনা লৈবাক অসিদা ইফিসিএন্ত ওইবা, এক্বুইতেবল ওইবা অমসুং রিসালিএন্ত ওইবা পোৎ শাবা সেক্তর অমা থম্নবা পুক্নিং থৌগৎপা অসিনি। পোত্থোক হেনগৎহেনবা অমসুং ইন্দস্ত্রীগী পোৎ মপালদা থাদোকপা অসিনা ইন্দিয়াগী ইন্দস্ত্রী অসি মপাল লমদা হেন্না চৎলগনি। পোৎ শাবা মফম চিংখৎপা অমসুং পোৎ শাবা ইকোসিস্তেম অমা পুথোকপা হায়বা অসি মেলেমগী সপ্লাই চেন পুনবা খক্তা নত্তনা লৈবাক অসিগী এম.এস.এম.ই.সেক্তরগা মরী লৈনহল্লি। মসিনা ইকোনোমিদা পুম্নমক্তা চাওখৎপা অমসুং থবক্কী খুদোংচাবা চাওনা পীবা অসিনি।
সেক্তর খায়বা পোত্থোক্কী পরিং
********
(Release ID: 1672151)
Visitor Counter : 75
Read this release in:
Telugu
,
Kannada
,
Odia
,
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Tamil
,
Malayalam


text:
“মীওইববু মমল নাইদ্রবা মনিমুক্তানা থল্লবা খোনি অমগুম ইকাইখুমনৌ। মহৈ মশিংখক্তনা, মদুগী লঙ্গৈশিংদুবু শাফোঙহনবা ঙমগনি, অমসুং মদুদগী মীওইবা জাতীনা কান্নবা ফঙবা ঙমহনগনি।”
— বাহা‘উ’ল্লাহ
মীওইবগী চিংলেম্বদা অচেৎপা থাজবা থম্বগা লোয়ননা, বাহা’ইশিংনা থাজৈ মদুদি খুন্নাইবু নুঙাই য়াইফহন্নবা লন্নাই মীওইশিংদা লোত্তুনা য়াওরিবা তৌবা ঙম্বশিং অমসুং মগুনশিংদুবু পরিং পথাপ নাইনা অমসুং তুংকোইনা য়োকখৎপীবা মথৌ তাই। খুন্নাইবু অৱাংবা থাক্তা পুখৎনবগীদমক্তা লন্নাই মীওই খুদিংমক্তা লৈরিবা পাকচাওরবা পাঙ্গল-শক্তিশিং অদুবু শিজিন্নবা য়াহনগদৌরিবসি মহৈ মশিংননি। অচুম্বা ৱাত্ত-পাদবা অদুদা শরুক তম্নবগীদমক্তা, মহৈ মশিংনা মীওই পুন্সি মহিংগী নুংগী অমদি পোৎচাক্কী ওইবা মায়োল অনিমক্তু য়েঙশিনগদবনি।
বাহা’ইশিংনা পায়খৎলিবা খুন্নাই শেমগৎপগী থবক থৌরমশিংগী মায়োলদা লৈরিবসি মীয়ামগী য়াইফনবা পুন্সিচুপ্পা সেবা তৌজনবা লন্নাই মীওইশিংনা নুংগী অমসুং ৱাখল লৌশিংগী তৌবা ঙম্বশিংদুবু শেমগৎনবা পান্দম থম্লিবা মহৈ মশিংগী থৌরমশিংনি।
অঙাংশিং
অঙাংশিংগী নুংগী ওইবা মহৈ মশিংগীদমক্তা লৈরিবা ক্লাসশিংদু মখল মথেল কয়াদা খেন্নবা মফমশিংদা পাঙথোক্লি। মখোয়গী পান্দমদি মীওইবা অমবু নুংগী ওইনা চাওখৎহনগদবা নুংগী ওইবা গুনশিং, থাজবশিং অমসুং লিচৎশিংদুবু চাওখৎহনবনি।
ইনখৎলক্লিবা নহাশিং
লৈবাক শিন্থুংবদা লৈরিবা ইনখৎলক্লিবা নহাশিংনা ৱারেপশিং লৌনবগীদমক্তা নুংগীওইবা মিৎয়েং অমদি লমচৎ শাজৎকী চৎন-কাঙলোন (ফ্রেমৱার্ক) অমা শেমজবদা মখোয়দা মতেং ওইগদবা কাঙলুপশিংদা নহাশিংনা শরুক য়ারি। মখোয়না মখোয়গী ফোংদোকপগী শক্তি অদু চাওখৎহল্লি অমসুং মখোয়গী মরাংকাইরবা পাঙ্গল শক্তিশিংদুবু মখোয়গী খুন্নাইশিংগী সেবা তৌনবা পরিং নাইহনবী।
নহা অমসুং অহলশিং
দিসেন্ত্রেলাইজ ওইবা মহৈ মশিংগী প্রোসেস অমগী মতেংদগী, লৈবাক শিনথুংবদা লৈরিবা খুঙ্গংশিং অমসুং সহরশিংগী নাইবরহুদশিংদা লৈরিবা নহা অমদি অহলশিংনা মখোয়গী খুন্নাইশিংদা সেবা তৌনবগী ৱাখল লৌশিং, লমচৎ শাজৎ, নুংগী ওইবা অমসুং ওইথোকপা য়াবা তৌবা ঙম্বশিং অদু চাওখৎহল্লি।


text:
য়ু.কে.গী প্রধান মন্ত্রী বোরিস জোন্সন্না বার্তোন তৌরক্তুনা, প্রধান মন্ত্রী শ্রী নরেন্দ্র মোদীনা জুনগী ১২ অমসুং ১৩দা ৪৭শুবা জি.৭ সম্মিতকী আউতরীচ সেসন্দা ভর্চুএল ওইনা শরুক য়াগনি। য়ু.কে.না হৌজিক্কী ওইনা জি.৭গী প্রসিদেন্তগী ফম পায়রি অমসুং ইন্দিয়াগা লোয়ননা ওস্ত্রেলিয়া, রিপব্লিক ওফ কোরিয়া অমসুং খা আফ্রিকাবু জি.৭ সম্মিতকীদমক অতিথী ওইবা লৈবাক অমা ওইনা বার্তোন তৌরি। হায়রিবা মীফম অসি হায়ব্রিদ মোদ ওইনা পাংথোক্কনি।
‘বিল্দ বেক বেত্তর’ হায়বা অসিনা সম্মিত অসিগী থীমনি অমসুং য়ু.কে.না মখোয়গী প্রসিদেন্সিগী মরুওইবা মফম মরি পীরি। হায়রিবা অসিনা তুংদা লায়চৎ অসিদগী য়াম্না অথুবা মতমদা ফগৎহন্নবা মালেমগী ওইবা মকোক চিংবনি; কোম্থোকপা অমসুং মান্নবা ত্রেদ অমা তুংগী ওইনা পুখৎপা; অইং অশাগী অওনববু লাকশিনবা অমসুং প্লানেত অসিগী বাইওদাইবর্সিতীবু য়োকখৎপা; অমসুং সেয়র ভেল্যু চেম্পিওন ওইবা অসিনি। লুচিংবশিংনা হকশেল অমসুং ক্লাইমেৎকী অহোংবদা মিয়েং থমদুনা মালেমগী ওইনা লায়চৎ অসিদগী ফগৎহনবা অসিদা ওইরকপা য়াবগী ৱাফম থম্নখি।
প্রধান মন্ত্রীনা জি.৭গী মীফমদা শরুক য়াগদৌরিবা অসিনা অনিশুবনি। বিয়ারিতজ সম্মিত্তা “গুদৱিল পার্তনর” অমা ওইনা ২০১৭দা জি.৭ ফ্রেঞ্চ প্রসিদেন্সীদা ভারতপু বার্তোন তৌখি অমসুং প্রধান মন্ত্রীনা “ক্লাইমেত, বাইওদাইবর্সিতী অমসুং ওসিন্স” অমসুং ‘দিজিতেল ত্রান্সফোর্মেসন’গী সেসন্দা শরুক য়াখি।


text:
“‘বাহা‘উ’ল্লাহনা মালেমদা লৈরিবা লাইনিংলোনবু চেৎনা থাজবা পূম্নমকশিংগী লাইখুরুম্নবা মফম অমা শেমগৎনবা য়াথঙবীরম্মী; মদুদি লাইনিংলোন, জাৎ অমসুং মচেৎ তারিবশিং পূম্নমক্না মদুগী তেঙপানগী ওইবা চঙজফম অদুদা পুন্না পুল্লনবা; মদুদি মদুগী অশেঙবগী হাংদোক্লবা পুনফমশিংদুদগী মীওইবা খুন্নাইগী অমত্তা ওইবদুবু লাওথোরক্নবা।”
— অব্দুল-বাহা
বাহা’ইশিংগীদমক্তদি, লাইনিংগী ওইবা পুন্সি, হায়বদি লাইশোল তৌবা অমদি ধ্যান তৌবগী মতম অসি লন্নাইগী পেন্নবখক্কীদমক্তা পাঙথোক্তে; মদুগী থৌদাং অমদি লন্নাই মীওই অমদি খুন্নাই অদুবু মখোয়গী নুংগীওইবা পাঙ্গল শক্তিশিংদুবু মালেমসিবু হেন্না ফহনগদবা থবকশিং তৌহন্নবা থৌনা হাপ্পীবনি।
লাইখুরুম্বা অমসুং সেবাগী মরক্তা লৈরিবা মরী অদুগী শান্না য়েংবা মিৎয়েং অমগা লোয়ননা, লাইশোলশিংদু থবক্তা ওন্থোরকই অমসুং থবকশিংদু নুংগীওইবা গুন্না মপাঙ্গল কলহনবী। নুংগীওইবা লম্বেল অমদু তশেংনা পানশিনবা য়াবা খোঙথাং অমনা চৎপদু ওইথোকহল্লি। মসিগী লাইখুরুম্বা অমসুং সেবাগী লৈনরিবা নক্নবা মরি অসিগী শক্তমশিংসিবু য়োকখৎপা খুন্নাইগী পুন্সিগী পরিং অমা ইন্দিয়া শিন্থুংবদা লৈরিবা খুঙ্গংশিং অমসুং নাইবরহুদশিংদা শেমগৎলক্লি।
নিউ দেল্লিদা লৈরিবা, Lotus Temple হায়নসু খঙনরিবা বাহা’ইগী লাইশঙ অসিনা বাহা’ইগী পুন্সিরোলগী শক্লোন অনী ওইইরবা-লাই খুরুম্বা অমদি সেবা-অসিবু পুন্না পুশিল্লক্লি। লাইশঙ অসি ময়াইদা লাইখুরুম্নবা মফম অমা লৈ, চঙফম মাপল লৈ, মসিনা লাইনিং লম্বীগী অমত্তা ওইবা অমসুং তাইবং মপুগী পাওখোলোই নত্রগা লাইপোকশিংসিগী তাকপী তম্বীবা পূম্নমকসি অমত্তা ওইবা তশেংবদু য়ৌনবা থোঙশিংনি হায়বগী খুদমনি। লাইশঙগী অকোয়বদা লৈরিবা লৈকোলশিংদুনা মফমদুনা চঙলক্লিবা মীওই অদুগী মখোয়গী নুংগী ওইবা ফিভমদুবু শেম শাবীবদা তেংবাংবী। লাক্কদবা তুংগী মতমদা লাইশঙ অসিগা নক্নবা মফমশিংদা মীয়াম পুম্বগী পোৎচাক্কী অমসুং মহৈ মশিংগী দরকারশিংদুবু য়েঙশিন্নবা লোইশঙ (দিপেন্দেনসি) কয়া অমা শেমগৎলক্কনি। নুমিৎ খুদিংগী লাইশঙদুদা লেপ্তনা চঙশিল্লিবা লাইশোল অমদি ধ্যান তৌবদুনা পোকহল্লকপা ইথিল অদু দেল্লি-এন.সি.আর. (Delhi-NCR) অমদি লাপথোকখিবা মফমশিংদা লৈরিবা নাইবরহুদশিংদা লেপ্তনা হেনগৎলক্লিবা খুন্নাই শেমগৎপগী থবক্তা ওনশিলহল্লি।


text:
প্রধান মন্ত্রীনা এপ্রিল ৯, ২০২১দা ‘উৎকাল কেশরী’ দাঃ হরেক্রুষ্ণ মাহতাবনা ইবা “ওরিশা ইতিহাস”কী হিন্দীগী ৱাহন্থোক লাইরিক অসি নই-দিল্লীগী জনপথতা লৈবা অম্বেদকর ইন্তর্নেস্নেল সেন্তরদা নুমিৎ য়ুংবগী পুং ১২দা ফোঙগনি। ওরিয়া অমসুং ইংলিশখক্তদা হৌজিকফাওবা ফংলম্বা লাইরিক অসি শ্রী শঙ্কর্লাল পুরোহিৎনা হিন্দীদা হন্দোকপনি। থৌরম অসিদা কেন্দ্রগী মন্ত্রী, শ্রী ধর্মেন্দ্রা প্রধান মমসুং কত্তক্কী এম.পি. (এল.এস.), শ্রী ভারত্রুহরী মাহতাবসু শরুক য়াগনি। হিন্দী লোলদা হন্দোকপা লাইরিক ফোঙবগী থৌরম অসি হরেক্রুষ্ণ মাহতাব ফাউন্দেসন্না শিন-লাঙবনি।
অইবগী মতাংদা ৱাফম খরাঃ
দাঃ হরেক্রুষ্ণ মাহতাব অসি ভারতকী নীং-তম ইহৌগী শক্নাইরবা মীওই অমনি। মহাক্না ইং ১৯৪৬-১৯৫০ অমসুং ১৯৫৬-১৯৬১দা ওরিশাগী মুখ্য মন্ত্রী ওইনসু থৌ পুরম্মি। মহাক্না ‘ওরিশা ইতিহাস’ হায়রিবা লাইরিক অসি ইং ১৯৪২-১৯৪৫দা মহাকপু চহি অনিগী ওইনা ফাজিন্দুনা থমখিবা অহমদনগর ফোর্ত জেলদা লৈরিঙৈদা ইখিবনি।


text:
কমর্স অমসুং ইন্দস্ত্রী মন্ত্রালয়
১৭শুবা অসিয়ান-ইন্দিয়া ইকোনোমিক মিনিস্তরশিংগী খন্ন-নৈনবা পাংথোকখ্রে
Posted On:
30 AUG 2020 10:19AM by PIB Imphal
রেলৱেজ, কমর্স অমসুং ইন্দস্ত্রি মিনিস্তর পিয়ুস গোয়ল অমসুং ভিয়েৎনামগী ইন্দস্ত্রী অমসুং ত্রেদ মিনিস্তর ঐচ.ই. ত্রান তুৱান অনহ অনিনা ময়াই তাংবল লৌদুনা ২০২০গী ওগস্ত ২৯দা ১৭শুবা অসিয়ান-ইন্দিয়া ইকোনোমিক মিনিস্তরশিংগী খন্ন-নৈনবা পাংথোকখ্রে। মীফম অসি অসিয়ান ১০গী ত্রেদ মিনিস্তরশিংনা শরুক য়াখি মখোয় অদুদি ব্রুনৈ, কম্বোদিয়া, ইন্দোনেসিয়া, লাওস, মালেসিয়া, ম্যানমার, ফিলিপিন্স, শিঙ্গাপুর, থাইলেন্দ অমসুং ভিয়েৎনামনি। মিনিস্তরশিংনা অমুক হন্না পুন্না লায়চৎ মনুং অসিদা থবক শুমিন্নবগী অচেৎপা থাজবা থম্লি অমসুং অপিকপা শেন্মিৎলোন অমসুং শেল-থুমগী ফিভম লেংদনা থম্নবা অমসুং মরুওইনা চংদ্রবা য়াদবা পোৎলম অমদি হিদক লাংথকশিং অসি অপনবা লৈতনা মফম মফমদা দবল্যু.তি.ও.গী চৎন কাংলোন মতুং ইন্না য়ৌহনবা অসিনি।
মিনিস্তরশিংনা অসিয়ান ইন্দিয়া ত্রেদ ইন গুদস এগ্রিমেন্ত (এ.আই.তি.আই.এ.)গী অমুক হন্না শেম্দোকপদা মরুওইনা খন্নখি। মিনিস্তরনা পার্তি অনিগী মরক্তা লৈরিবা ত্রেদ তাইজ চাওখৎলকপা অমসুং শেন্মিৎলোন মরম্দা চংশিল্লিবা অসিদা থাগৎপা ফোংদোক্লি। এ.আই.বি.সি.হী রিপোর্তনা এ.আই.তি.আই.এ.বু মুচ্যেল বেনেফিত রিভিয়ু তৌবগী অয়াবা পীরি। ইন্দিয়া অমসুং এসিয়াগী লৈবাকশিংগী মিনিস্তরশিংনা মকোক থোংবা ওফিসিএলশংদা য়াম্না অথুবা মতম্দা ৱা খন্ননবা হায়খ্রে অমদি ইন্তর –অলিয়া, ত্রেদ এগ্রিমেন্ত লেম্না, ইচম চম্বা, করবাগীদমক পীবা। রিভিয়ু অসিনা এগ্রিমেন্ত অসিবু পুন্না ত্রেদ থবকশিংদা মতেং পাংলি অমসুং স্ত্রিমলাইন কস্তম অমসুং রিগুলেতরি প্রোসেদ্যুরশিং।
ৱা খন্নবা অসি হৌদোক্লদুনা শ্রী গোয়ালনা উৎখি ফ্রি ত্রেদ এগ্রিমেন্ত অসি নাকল খুদিংদা অমগা অমগী কান্নবা ওই। শ্রী গোয়ালনা ফোংদোকখি মদুদি নন-তারিফ খোঙয়েৎশিং লৌথোক্নবা চৎন কাংলোন অমা শেম্বা মথৌ তাই অমসু অফবা মার্কেত অমা শেম্বা মথৌ তাই। মিনিস্তর গোয়ালনা অমুক হন্না পল্লদুনা হায়খি মদুদি ইন্দিয়ানা লেংদবা মফম অমা এ.আই.তি.আই.এ.গী রিভিয়ুদা থেংথবা অসিদা হায়জরি মদুদি ২০২০গী নবেম্বর এ.এস.ই.এ.এন. – ইন্দিয়াগী মকোকশিংগী সমিত্তা ওন্থোক্নবা হায়জরি অমসুং রিভিয়ু অসিবু চহি অসি লোইদ্রিঙৈদা হৌগদবনি। মিনিস্তর গোয়ালনা অমুক হায় মদুদি ইন্দিয়া অমসুং এ.এস.ই.এ.এন. অসি অমগা অমগা য়ামনা নক্নবা মরী লৈনৈ, পুৱারিদগী অচেৎপা মরী লৈ, চৎনবী অমসুং য়েল্হৌগী মরী মসিনা তুং কোইনা লৈহৌরগনি।
ইন্দিয়ানা অমুকসু এ.আই.বি.সি. কনখৎনবগী ৱাফম খর থমখি অমসুং ফোরুম অসিনা পার্তি অনিদা শেন্মিৎলোন ফগৎনবা হোৎনবদা হেন্না মতেং ওইগনি।
*****
(Release ID: 1649720)
Visitor Counter : 38


text:
ডিস্ট্রিক্টকী মরমদা
তেঙনৌপল দিস্ত্রিক অসি মনিপুরগি অনৌবা দিস্ত্রিকশিংগি মনুংদা অমনি। এক্সত্রা ওরদিনরি মনিপুর গেজেৎ নোটিফিকেশন নঃ ৪০৮ ডিসেম্বর, ২০১৬ গী মখাদা অনৌবা ৭ দিস্ত্রিক মনুংদা দিস্ত্রিক অসি চান্দেল দিস্ত্রিক তগী অনি থোকনা খাইদোকখি।
দিস্ত্রিক অসি ১৬ ফুল ফ্লেজেৎ দিস্ত্রিক কি মনুং চল্লি। দিস্ত্রিক হেদকুয়াতর অসি তেঙনৌপল দা লৈ (Coordinates: 24.328°N 93.986°E)
সব দিভিজনঃ মোরেহ,মচি অমসুং তেঙনৌপল অসি তেঙনৌপল দিস্ত্রিক তা চল্লি।
দিস্ত্রিক অসিদা মিওই লিশিং ৫৯ মুক্কি ইমুং লৈ, মদুগী মনুংদা লিশিং ৩০ (৫১%) মুক্তি নুপা নি আদুগা লিশিং ২৯ (৪৯%) মুক্তি নুপি নি। অপুনবগি ১৫% দি জেনেরেল কাস্তে, ১% দি সেদুল কাস্তে অমসুং ৮৪% দি সেদুল ট্রইব নি। অঙাং (চহি ৬ কি মখা) অসি ১২%, মদুগি মনুংদা ৫২% দি নুপা মচা অমসুং ৪৮% না নুপি মচানি। ইমুং লিশিং ১২ মুকনা খুন্দাবা অসি ইমুং অমদা মিওই ৫ মুক্কি চাংদা লৈ।
অয়াম্বানা ৭১% (লিশিং ৪২ রোম) রুরেল অমসুং ২৯% (লিশিং ১৭ রোম) অরভণ গী জগা তেঙনৌপল দিস্ত্রিক তা লৈ।


text:
মথং চহিদা তারিবা শ্রীগুরুনানকদেবজিগী৫৫০সুবামপোকনুমিৎলৈবাকশীনবাথুংনাঅমসুংমালেমশীনবাথুংনারাজ্যসরকারশিংঅমসুংমপান্দালৈবাইন্দিয়ানমিসনশিংগালোয়ননাপাংথোক্নবাৱারেপঅমাপ্রধানমন্ত্রীনরেন্দ্রমোদীনালুচিংবাকেন্দ্রগীমন্ত্রীমন্দলনাঅয়াবাপীরে।গুরুনানকদেবজিগীনুংশিবা, শান্তি , চপমান্নবাঅমসুংমচিন–মনাওওইবগীপাউতাকশিংঅসিলোম্বানাইদবামগুনলৈ।
মখাগী অসি মন্ত্রীমন্দলগী মীফম্না লৌখিবা ৱারেপশিংগী মরুওইবা শরুক অদুনি :
কারতারপুর সাহিব কোরিদোর শেমগৎপা :
য়াম্না মরুওইবা ৱারেপ অমদা , গুরদাসপুরগী দেরা বাবা নানকতগী ইন্তরনেসনেল বোর্দর ফাউবা কারতারপুর কোরিদোর শেমগৎপা কেন্দ্রগী মন্ত্রীমন্দলনা য়ারে, মসিনা শ্রীগুরুনানকদেবজিনাচহি৮লৈখিবাপাকিস্থানগীরবিতুরেলমপানদালৈবাগুরুদ্বারাদরবারসাহিবকারতারপুরফাউবাভারতকীলমকোয়বশিংনাচৎনবগীখুদোংচাবাফংগনি।মসিনালাইখুরুম্বশিংনাচহিচুপ্পাশেংলবামফমঅদুদাচৎপাঙম্লগনি।
ভারত সরকারগী শেন্থং মখাদা পায়খৎকদৌরিবা কারতারপুর কোরিদোর অসিনা মতমগা চুনরবা খুদোংচাবশিং পীদুনা ইরাই লাইনা নুংঙাইনা চৎপগী খুদোংচাবা ফংগনি। লাইখুরুম্বশিং লাইনা ফাওদোক-ফাউজিন য়ানবা ভারত সরকারনা খুদোংচাবা কয়া ফংহনগনি । পাকিস্থানগী সরকারনা সিখ কাংলুপকী অপাম্বর্শিং খঙবীনবা অমসুং মখোয়গী লমদা চানবা খুদোংচাবা য়াওরবা কোরিদোর অমা শেমগৎনবা হায়জগনি ।
সুলতানপুর লোধি শেমগৎপা :
শ্রীগুরুনানকদেবজিগীপুন্সিগামরিলৈনবাপুৱারিওইরবাসুলতানপুরসহরশেমগৎনবাকেন্দ্রগীমন্ত্রীমন্দলনাৱারেপলৌখি, শ্রীগুরুনানকদেবজিনাতুংকোইনাচাওখৎনবাঅমসুংমহৌশাগীফিবমকাইহন্দনবাহোৎনখিবাঅদুনিংশিংদুনাহেরিতেতাউনঅমসুংস্মার্দসিতিগীৱাখল্লোনদাশেমগৎকনি।লমকোয়বশিংঅমসুংলাইখুরুমবালাকপশিংপুক্নিংচিংশিন্নবা , সুলতানপুরলোধিদাহেরিতেচকমপ্লেক্সঅমা , “পিন্দবাবেনানকদা” লিংখৎতুনাশ্রীগুরুনানকদেবজিগীমতমগীপুন্সিঅদুউৎকনি।সুলতানপুরলোধিরেলৱেস্তেসনঅসিঅনৌবাখুদোংচাবশিংগালোয়ননাশেমগৎকনি।
সেন্তর ফোর ইন্তর ফেথ স্তদিজ অমসুং মপানগী য়ুনিভর্সিতিশিংগী চেয়রশিং :
গুরু নানক দেব য়ুনিভর্সিতি , অমৃতশরদা সেন্তর ফোর ইন্তর ফেথ স্তদিজ অমা লিংখৎকনি । য়ু কে অমসুং কনাদাগী য়ুনিভর্সিতি অমমমদা শ্রীগুরুনানকদেবজিগী চেয়রশিং লিংখৎকনি। নিউ দিল্লিদা শ্রীগুরুনানকদেবজিগীপুন্সিঅমসুংপাউতাকশিংগীমরমদামালেমগীসেমিনারঅমাপাংথোক্কনি।
লৈবাক অমসুং মালেম শীনবা থুংনা থৌরমশিং পাংথোকপা :
শ্রীগুরুনানকদেবজিগীচহি৫৫০সুবামপোককুমওনথৌরমপাংথোক্নবারাজ্যশিংঅমসুংয়ুনিয়নতেরিতোরিশিংদাহায়জগনি।থৌরমঅসিদামপানদালৈবাভারতকীমিসনশিংনাঅখন্নবাথৌরমশিংপাংথোক্কনি।
কোম্মেমোরেতিপ কোইন অমসুং স্তাম্পস :
মসিগী থৌরম অসিগী শরুক অমা ওইনা ভারত সরকারনা কোম্মেমোরেতিপ কোইন অমসুং পোস্তেজস্তাম্পশিং ফোংগনি ।
ধর্ম্মগী থবকশিং অমসুং চেফোঙশিং :
লৈবাক শীনবা থুংনা ধর্ম্মগী থৌরমশিং পাংথোক্কনি । দুরদর্সন্না শ্রীগুরুনানকদেবজিগীথৌরমশিংঅমসুংগুরুবানিতেলিকাস্ততৌগনি।ভারতকিতোঙান–তোঙানবালোনশিংদানেসনেলবুকত্রস্তনাগুরবানিফোঙগনি।মালেমগীলোনশিংদাশ্রীগুরুনানকদেবজিনাইরম্বশিংফোঙনবায়ুনেস্কোদাহায়জগনি।
লাইখুরুম্বা চৎপশিংগী অখন্নবা ত্রেন :
শ্রীগুরুনানকদেবজিগামরিলৈনবাশেংলবামফমশিংফাউদুনালাইখুরুম্বশিংগীঅমসুংলমকোয়বশিংগীত্রেনঅমারেলৱেমন্ত্রলয়নাচেনগনি।


text:
ঙসি নই দিল্লীদা প্রধান মন্ত্রী শ্রী নরেন্দ্র মোদীনা মোরিসসকী প্রধান মন্ত্রী প্রবিন্দ জুগনৌথ উনখ্রে। লনাই ওইনা ভারত্তা লাকখিবা খোঙচৎ অমদা প্রধান মন্ত্রী প্রবিন্দ জুগনৌথনা মহাক্কী লোয়নবী কোবিতা জুগনৌথ লোয়নরকখি।
মহাক অমুক হন্না মীখলদা খল্লকপদা প্রধান মন্ত্রী মোদীনা প্রধান মন্ত্রী প্রবিন্দ জুগনৌথপু থাগৎখি। লৈবাক অনিগী মরক্ত লৈনরিবা নাকল অনিগী মরী অমসুং মরূপ-মপাং ওইবা মখা তানা কনখৎহন্নবা মহাক্না থাজবা পীবগীদমক প্রধান মন্ত্রী প্রবিন্দ জুগনৌথনা প্রধান মন্ত্রীবু থাগৎখি।
মেত্রো এক্সপ্রেস প্রোজেক্ত, ই এন তি হোস্পিতাল, সোসিয়েল হাউসিং প্রোজেক্ত য়াওনা মোরিসস্তা পায়খৎলিবা চাউখৎ-থৌরাংগী প্রোজেক্তশিংদা ভারতনা মতেং পাংবগীদমক প্রধান মন্ত্রীবু প্রবিন্দ জুগনৌথনা থাগৎপা ফোংদোকখি। হিরম খুদিংমক্ত মোরিসস য়াংনা চাউখৎলকপগী মতাংদা প্রধান মন্ত্রী প্রবিন্দ জুগনৌথনা পাউদমখি অমসুং অনৌবা তার্ম অসিদা ভারতকা মতেং পীনবা হেনগৎহন্নবা মহাক্না মরুওইবা ৱাফমশিং থমখি। মসিগী থবক অসিদা ভারতনা মরুওইবা থৌদাং লৌগনি হায়না মহাক্না থাজবা থমখি।
প্রধান মন্ত্রী মোদীনা হায়খি তংদু লৈতাবা অমসুং নুংঙাই-য়াইফবা মোরিসস অমা ওইহন্নবা ভারতনা থম্মোয় শেংনা শৌগৎলিবা অসিদা মোরিসসকী মীয়াম অমসুং সরকারনা শৌগৎকনি।
নাকল অনিগী অচেৎপা মরি শেমগৎনবা য়াম্না নক্না থবক তৌমিন্নবা অমসুং নাকল অনিনা পাম্নবা হিরমশিংদা য়ুমফম ওইদুনা অনৌবা মতেং পীনবা য়াবা হিরমশিং থিদোকপা হায়না লুচিংবা অনিনা য়ানখি।


text:
মিরর টেক ডেস্কঃ ওটোমেটেড কার শেম্বগী মরমদা মখোই অ্যাপলগা অতৈ ৱারী শান্নদ্রে হায়না ঙসি নিংথৌকাবা নুমিৎ খা কোরিয়াগী গাড়ী শেম্বা কোম্পানী হুন্দাই মোটর অম
মিরর টেক ডেস্কঃ ওটোমেটেড কার শেম্বগী মরমদা মখোই অ্যাপলগা অতৈ ৱারী শান্নদ্রে হায়না ঙসি নিংথৌকাবা নুমিৎ খা কোরিয়াগী গাড়ী শেম্বা কোম্পানী হুন্দাই মোটর অমসুং কিয়া মোটরসকী মাইকৈদগী খংহনখ্রে। পাউ অসি তারবা মখাদা খা কোরিয়াদা হুন্দাই অমসুং কিয়াগী শেয়ার মমল খুদক্তা ৬.২১ অমসুং ১৫% তাথখ্রে। হুন্দাইগী অতৈ লোয়নবা কোম্পানীগী শেয়ার মমলসু মখা হন্থখ্রে।
কোম্পানীসিনা হায়রি, কোম্পানি কয়াগী মাইকৈদগী জোয়েন ভেঞ্চারদা ওটোমেটেড কার শেম্নবগী প্রোপোজাল মমাঙৈদগী ফংদুনা লাক্লি। অদুবু পুম্নমক অঙনবা তাঙ্ককতা লৈবনা ৱারেপ অমত্তা লৌদ্রি। অতৈসু হায়রি, হুন্দাই মোটর ওটোমেটেড কার শেম্বগী মতাংদা অ্যাপলগা অতৈ ৱারি মখা তানা শানদ্রে হায়না।
কিয়া হুন্দাই মোটর গ্রুপকী লোয়নবা কোম্পানীনি। অসিগী মমাংদা রয়টার্সকী রিপোর্ট অমদা হায়খি, অ্যাপলগী অটোমেটেড কার শেম্বগী মরমদা হুন্দাইগা কন্না ৱারী শান্নরী হায়না। মদুগী খরনি মতুংদা অমুক হায়খি, হুন্দাই মোটর নত্তে, লোয়নবা কোম্পানী কিয়া মোটরসননী অ্যাপলগী ওটোমেটেড ইলেক্ট্রিক কার শাদৌরিসে। অমরোমদা ৱাল স্ট্রিট জার্নালগী রিপোর্ট অমদা হায়রি, আমেরিকাগী জর্জিয়াদা লৈবা অ্যাপলগী ওটোমেটেড কার ফ্যাক্টরিদা গাড়ি শেম্নবগি দমক কিয়ানা লোয়নবা কোম্পানী থিরি হায়না। সিএনবিসিনা খরা হেঞ্জিননা হায়রি, মখোয়গী মনুংদা এগ্রিমেন্ট তৌবগী শেম শারি।
ওটোমেটেড কার শেম্বগি মরমদা অ্যাপলনা কৈদৌঙৈদা ফোংনা হায়দোকখিবা করিসু লৈখিদে। মখোয়না ফোংলগে হায়না লেপত্রিফাও প্রোজেক্টকী পাউ পুম্নমক লোতশন্না থম্বা পাম্মী অ্যাপল। অদুবু সোর্স কয়াদগী খংবা ঙমখি, কোম্পানীসিগী মনুংদা প্রোজেক্ট অসি ‘প্রোজেক্ট টাইটান’ হায়না খংনৈ। শোক ২০১৪ দগিনা থবক হৌখ্রে হায়না রয়টার্সকী রিপোর্টতদি হায়রি। ২০২৪ কী মনুংদা মার্কেটতা অ্যাপল কার থাদোকপগী ৱানি।


text:
সেপ্তেম্বর ১৭ দা নমলকখিবা চন্দ্রয়ানা-২ না থাগী লৈমায়দা তাখিবা মফম (ফোতোঃ নাসা ) ল…
ভোটর লিস্টা করিগুম্বা মীওই অদুগী মমিং য়াওরগদি, এন আর সি দা মমিং য়াওরক্ত্রবসু মহাক অ…
অকনবা চেকশিন থৌরাংগা লোয়ননা লাক্লিবা নভেম্বরগী তাং ১০ দা আসাম রাজ্যগী ওইবা টিচার্স ই…
শিলচরদসু ট্রাফিক্কী অনৌবা আইন লাকলে। লাইসেন্স য়াওদবগী লুপা ৫০০০, হেলমেট য়াওদবগী লুপ…
LIC Assistant Recruitment 2019 | Life Insurance Corporation (LIC) has released a r…
আসাম রাজ্যগী মীওই ৩,১১,২২,০০৪ য়াওবা এন আর সি গী ফাইনেল লিস্ট ঙসি সেপ্তেম্বরগী তাং ১…
Representative Photo মহৈরোইশিংনা ক্লাসতগী হুরান্দুনা থোরক্লগা সিনেমা য়েংবগী মতাংদা…


text:
প্রধান মন্ত্রী শ্রী নরেন্দ্র মোদীনা ঙসি প্রগতিগী মীফমগী ময়াই তাংবল লৌখ্রে। মসি কেন্দ্র অমসুং রাজ্য সরকারশিংবু য়াওহন্দুনা, প্রো-এক্তিব গোভর্নেন্স অমসুং মতম চানা থবক পাইখৎপা ঙম্নবগীদমক আই.সি.তি.দা য়ুম্ফম ওইবা মল্তি-মোদেল প্লেৎফোর্ম অমা ওইরিবা প্রধান মন্ত্রীগী ৩৩শুবা প্রগতিগী ৱারী ৱাতাইনি।
ঙসিগী প্রগতিগী মীফমদা প্রোজেক্ত কয়ামরুম, ৱাকৎশিং অমসুং থৌরমশিং য়েংশিনখি। পাইখৎখিবা প্রোজেক্তশিং অদু রেল মন্ত্রালয়, মোর্থ, দি.পি.আই.আই.তি., অমসুং পাৱর মন্ত্রালয়গীনি। ওরিশা, মহারাস্ত্রা, কর্নাতক, উত্তর প্রদেশ, জম্মু অমসুং কশ্মীর, গুজরাত, হরিয়ানা, মধ্য প্রদেশ, রাজস্থান অমসুং দাদরা অমসুং নাগর হবেলী য়াওনা রাজ্য অমসুং য়ু.তি. তরাদা পুন্না লুপা করোর লাখ ১.৪১ চংনা পাইখৎপা প্রোজেক্তশিং য়াওরি। প্রধান মন্ত্রীনা কেন্দ্র সরকারগী মরী লৈনবা সেক্রেতরীশিং অমসুং রাজ্য সরকারশিংগী চীফ সেক্রেতরীশিংদা থবকশিং অদু মতমগী মমাংদা লোইশিন্নবা খঙহনখি।
মীফম অদুদা কোবিদ-১৯ অমসুং প্রধান মন্ত্রী অৱাস য়োজনা (খুঙ্গং)গা মরী লৈনবা ৱাকৎশিং খন্ন-নৈনখি। এক্সপোর্ত হবশিং অমসুং পি.এম. স্বনিধি, লৌউ-শিংউগী রিফোর্মশিং অমসুং দিস্ত্রিক্তশিংগী চাউখৎ-থৌরাংশিং য়েংশিনখি। প্রধান মন্ত্রীনা রাজ্যশিংদা স্তেৎ এক্সপোর্ত স্ত্রেতেজী অমা শেমগৎনবসু খঙহনখি।
প্রধান মন্ত্রীনা ৱাকৎ লোইশিনবগী মরুওইবদুদা শাফু পীরদুনা হায়খি মদুদি অসিগুম্বা ৱাকৎশিং অসি মশিং খক্তদা মিৎয়েং থম্বগী মহুৎতা মগুনশিং অদুদসু থমগদবনি। মহাক্না মসিসু পনখি মদুদি শেমদোকপা অসি কনাগুম্বনা মদুবু চৎনহল্লবা মতম অদুদতা কান্নবা ওইরকই অমসুং লৈবাক অসিনা অহোংবগী লম্বী অদুদা চংশিল্লি।
হৌখিবা অসিগুম্বা মীফম ৩২দা, লুপা করোর লাখ ১২.৫গী পুন্না প্রোজেক্ত ২৭৫ য়েংশিনখ্রে, লোইননা থৌরম/স্কিম ৪৭ অমসুং লৈবাক অপুনবদা সেক্তর ১৭তা থবক পায়খৎখ্রে।


text:
প্রধান মন্ত্রী, শ্রী নরেন্দ্র মোদীনা ভিদিও কনফরেন্সিংগী খুৎথাংদা উত্তর প্রদেশতা লৈরিবা প্রধান মন্ত্রী গরিব কলয়ান অন্ন য়োজনাগী বেনিফিসরীশিংগা ৱারি-ৱতায় শান্নখ্রে৷ উত্তর প্রদেশকী মুখ্য মন্ত্রী শ্রী য়োগী অদিত্যনাথসু থৌরম অদুদা শরুক য়াখি৷
থৌরম অদুদা ৱা ঙাংলদুনা, প্রধান মন্ত্রীনা ওগস্তকী তাং ৫ অসি ভারতকী অখন্নবা নুমিৎ অমা ওইরে হায়না ফোংদোকখ্রে৷ হৌখিবা চহি অনিগী ওগস্ত ৫ নুমিৎ অসিদনি লৈবাক অসিনা আর্তিকল ৩৭০ মুথৎতুনা জম্মু অমসুং কাশ্মীরগী প্রজা খুদিংমক্তা মশাগী হক অমসুং ফেসিলিতী ফংহন্দুনা এক ভারত, শ্রেশথা ভারতকী স্পিরিত অদু মখাতানা লৈহনখিবসি৷ চহি-চা কয়াগী মতুংদা অচৌবা রাম মন্দির শান্নবা ভারতনা অহানবা খোঙথাং লৌখৎখিবা নুমিৎ অদুসু ওগস্তকী তাং ৫নি হায়নসু প্রধান মন্ত্রী অসিনা মনখ্রে৷ ঙসিদি রাম মন্দির অয়োধ্যদা য়াম্না খোঙজেল য়াংনা শেমগৎ-শাগৎলি৷
য়াম্না মরু ওইবা তাং অসিগী মখা চত্থরকপা ওইনা, লৈবাক অসিগী নহাশিংনা ওলিম্পিক্কী গ্রাউন্দশিংদা হোক্কী মশান্নদা ঐখোয়গী য়াম্না চাৎথোকচনিংঙাই ওইরবা ফিভম অদু অমুক হন্না শেমগৎতুনা নুংঙাই-য়াইফরবা নুমিৎ অমা ওইনা পুরকখ্রে হায়না প্রধান মন্ত্রীনা ফোংদোকখি৷
ঐখোয়গী লৈবাক অসিগী নাকল অমরোমদা, ঐখোয়গী নহাশিংনা ভারতকীদমক অনৌবা এচিবমেন্তশিং পুরক্লি, মখোয়গী মাই পাক্নবগী গোলশিং চল্লি, অদুগা অমরোমদা লৈবাক অসিদা লৈরিবা মীওই খরনা পোলিকিতেলগী ওইবা মওংদা মশাখক্তগী ওইনা খন্দুনা সেল্ফ-গোলদা এঙ্গেস্ত তৌদুনা লৈ হায়না প্রধান মন্ত্রীনা নুংঙাইতবা ফোংদোকখ্রে৷ মখোয়শিং অদু লৈবাক অসিনা পাম্লিবা, লৈবাক অসিনা ফংলিবা, মতৌ কমদৌনা লৈবাক অসি হোংলক্লিবগে হায়বা অসিগা মরী অমতা লৈনদে হায়না মহাক্না ফোংদোকখি৷ মসিগী মমিং লৈরিবা লৈবাক অসি মশাগীদা খনবা অমসুং এন্তি-নেস্নেল পোলিতিক্সকী ফিভমদা লাকপা য়ারোই হায়না প্রধান মন্ত্রীনা মখাতানা ফোংদোকখি৷ করিগুম্বা উপাই অমা হেক্তা শিজিন্নদুনা অসিগুম্বা মীওইশিং অসিনা লৈৌবাক অসিনা চাওখৎলক্লিবা অসিদা অথিংবা পীনবা হোৎনবা তারবসু, মসিগী লৈবাক অসিদি মখোয়না খুদুম চংশিনবা ঙম্লোই৷ লৈবাক অসিনা লাক্লিবা খুদিংথিবা খুদিংমক থেংনদুনা মাইকৈ খুদিংমক্তা য়াম্না মাংজিন থানা চাওখৎলক্লি৷
মসিগী অনৌবা স্পিরিত অসি উৎননবা, হৌখিবা মতমগী রেকোর্দ কয়া অমা অমসুং ভারত মচাশিংগী এচিবমেন্তশিং অদু প্রধান মন্ত্রী শ্রী নরেন্দ্র মোদীনা শন্দোক্না পনখ্রে৷ ওলিম্পিক্সতগী হেন্দোক্তুনা, লৈবাক অসিদা লেন্দমার্ক ওইনা ভেক্সিন দোজ কোতি ৫০ কাপখিবা, জুলাই থাদা লুপা কোতি লাখ ১গা লিশিং ১৬ জি.এস.তি. রেকোর্দ ওইনা খোমগৎপা ঙমদুনা লৈবাক অসিগী ইকোনোমীগী ফিভম খরা ফগৎহনখিবা অদুগী মতাংদা শ্রী মোদীনা পনখ্রে৷ মহাক্না কোতি লাখ অনি লিশিং হুম্ফুনিথোইগী মমাংদা ওইখিদ্রিবা মন্থলী এগ্রীকলচরেল এক্সপোর্ত ফীগরসু পুথোকখি। মসিনা ভারতনা মনিং-মখা তম্লকপগী মতুংদা খ্বাইদগী ৱাংবা ফিগর ওইদুনা মকোক থোংবা এগ্রীগী পোৎ-চৈ এক্সপোর্ত তৌরিবা লৈবাক ১০গী মনুং চনবা ঙমখিবনি৷ ভারত্তা ইহান হান্না শেম-শাজবা এয়রক্রাফত কেরিয়র ভিক্রান্তগী ত্রাইএল, মালেমদা খ্বাইদগী ৱাংনা লদাখতা শারিবা গারী চৎপা য়াবা লম্বী শেম্লিবা অদু লোইশিল্লকপা অমসুং ই-রুপি লোঞ্চ তৌখিবগী মতাংদসু প্রধান মন্ত্রীনা পনখ্রে৷
মশাগী মফম মাংদনবা খক্তগী ওইনা ৱাদুনা লৈরিবা মীওইশিংনা হৌজিক্তি ভারত অসি থিংবা ঙম্লরোই হায়না ওপোজিসনদা প্রধান মন্ত্রীনা চৈখ্রে৷ অনৌবা ভারতনা রেঙ্কশিং তান্নদনা মেদলশিং হেন্না-হেন্না ফংদুনা মালেম অসি রুল তৌরক্লি৷ অনৌবা ভারত অসিদা চংশিনগদবা লম্বী অদু ইমুংগী মমিংনা লেপ্পা য়ারোই, অদুবু লম্বী অদু হোৎনবা কনবা হায়বা অসি খক্তনা লেপকদবনি হায়না মহাক্না ফোংদোকখি৷ ভারতকী নহাশিং অমসুং ভারত লৈবাক অসিনা চাওখৎপরোমদা চংশিনলক্লি হায়বসি ভারতকী নহাশিংগী থাজবনি৷
লাইনা-লাইচৎ অসিগী মতাংদা পল্লদুনা, হৌখিবা মতমশিংদা অসিগুম্বা ক্রাইসিস অসিনা লৈবাক অসি শোকহল্লকপা মতমদা, লৈবাক অসিগী লৈরিবা সিস্তেম পুম্নমক য়াম্না থিনা শোকহল্লি হায়না প্রধান মন্ত্রীনা পনখ্রে৷ অদুবু ঙসিদি ভারত্তা, প্রজা খুদিংমক্না মসিগী লাইচৎ অসি অঙম্বা থাক শিজিন্নদুনা লান্থেংনরি৷ চহি-চা অমগী মনুংদা অমুক খক্তমক থোকপা ক্রাইসিস অসি থেংননবগী ইফর্তশিং অদু প্রধান মন্ত্রীনা শন্দোক্না ফোংদোকখ্রে৷ মেদিকেল ইনফ্রাস্ত্রকচর হেনগৎহনবা, মালেমগী খ্বাইদগী চাওবা ফ্রী ভেক্সিনেসন প্রোগ্রাম পাংথোকপা, হেন্না শোকহল্লবা য়ানা লৈরিবা মীওই কাংলুপশিংগী মনুংদা চানবগী অৱাৎপা লৈরিবা অসি লান্থেংনবা ঙম্নবা কেমপেন্দ পাংথোকপা য়াওনা অসিগুম্বা প্রোগ্রামশিং অসিনা লুপা কোতি লাখ কয়াগী ইনবেস্তমেন্ত ফংখ্রে অমসুং ভারতনা হৌজিক্তি মাই পাক্না চাওখৎপরোমদা চংশিনলক্লি৷ লাইনা-লাইচৎ অসি লৈবা তারবসু ইনফ্রাস্ত্রকচর প্রদক্তশিং খুদম ওইনা হায়রবদা এক্সপ্রেসৱে প্রোজেক্তশিং, দেদিকেতেদ ফ্রইত কোরিদোর অমসুং উত্তর প্রদেশতা শারিবা দিফেন্স কোরিদোর লেপ্পা লৈতনা শেমগৎ-শাগৎলি৷
লাইরবা, ফিভম চাদ্রবা, শোত্থদুনা লৈরিবা, ত্রাইবেলশিংগীদমক শেমখিবা স্কিমশিং অসি উত্তর প্রদেশতা নিংথিনা চৎনরি হায়না দবল ইঞ্জিন গভর্মেন্তনা থাজবা পীখ্রে হায়না প্রধান মন্ত্রীনা ফোংদোকখি৷ পি.এম. সভানিধি য়োজননা মসিগী মতিক খ্বাইদগী চারবা খুদম ওইরি হায়না মহাক্না পনখি৷ লাইনা-লাইচৎ অসিগী মনুংদা লৈরিবা ফিভম অসি ফগৎনবগীদমক লৌখৎলিবা খোঙথাংশিং অদু প্রধান মন্ত্রীনসু শন্দোক্না পনখ্রে৷ ইফেক্তিব ওইবা স্ত্রাতিজী অমনা চান-থক্নবা পোৎ-চৈশিংগী মমলশিং অসি কন্ত্রোল তৌদুনা থমখি, লৌমীশিংদা হারশিং অমসুং অফবা মরুশিং লেপ্পা লৈতনা ফংহন্নবা চান্নবা খোঙথাংশিং লৌখৎখ্রে অমসুং মসিনা মরম ওইদুনা লৌমীশিংনা রেকোর্দ ওইবা মওং অমদা মহৈ-মরোংশিং পুথোকপা ঙমখিবনি অমসুং সরকার অসিনসু এম.এস.পি.গী মখাদা মহৈ-মরোংশিং অদু লৌশিনবা ঙমখিবনি৷ য়ু.পি.দা রেকোর্দ ওইবা মওং অমদা মহৈ-মরোংশিং লৌশিনখিবা অসিগীদমক উত্তর প্রদেশকী মুখ্য মন্ত্রীসু মহাক্না থাগৎখি৷ য়ু.পি.দা হৌখিবা চহি অসিগা য়েংনবা মতমদা, এম.এস.পি.না কান্নবা পীরিবা লৌমী মশিং অসি শরুক অনি থোক্না হেনগৎলে৷ য়ু.পি.দা, লৌমীগী ইমুং লাখ ১৩গী একাউন্তদা মখোয় মখোয়গী পোত্থোকশিং অদুগী মমলশিং ওইনা লুপা কোতি লিশিং ২৪ হেনবগী শেনফমশিং দিপোজিৎ তৌখি৷ উত্তর প্রদেশতা, ইমুং লাখ ১৭ ময়ুং শাবিখ্রে, লাইরবা ইমুং লাখ কয়াগী তোইলেত শাবিখ্রে, শরুক অমগী তংখায় অমদা লেম্না গ্যাস ফংহনখ্রে অমসুং লৈ কন্নেক্সন লাখ কয়া থোক্না তৌখ্রে৷ রাজ্য অসিদা লৈরিবা য়ুমথোং লাখ ২৭না পাইপকী ইশিং ফংখ্রে হায়না প্রধান মন্ত্রীনা ফোংদোকখ্রে৷
হৌখিবা চহি খুজিং অসিদা, প্রধান মন্ত্রীনা ফোংদোকখি মদুদি হৌখিবা দিকেদ খরা অসিদা উত্তর প্রদেশপু রাজনীতিগী প্রীজমগী থোংদা মতম পুম্নমক্তা য়েংলি। মতৌ কমদৌনা য়ু.পি.না লৈবাক অসিগী চাওখৎ-থৌরাংদা শরুক য়ারিবগে হায়বা অসিফাওবা খন্ন-নৈনবা য়ারমদে৷ ঐখোয়না অখুবা মীৎয়েং অমদা য়ু.পি.গী পোতেন্সিয়েলদা য়েংলম্বা মীৎয়েং অদু দবল ইঞ্জিন গভর্মেন্ত অসিনা হোংহনখ্রে হায়না প্রধান মন্ত্রীনা পনখি৷ য়ু.পি.না ভারতকী গ্রোথ ইঞ্জিনগী পৱারহাউস ওইরক্কনি হায়বগী থাজবা অসি হৌখিবা চহিশিং অসিদা লাকখিবনি হায়না মহাক্না ফোংদোকখি৷
মসিগী চহি-খুজিং অসি উত্তর প্রদেশকী ওইনদি হৌখিবা চহি-খুজিং ৭ অসিদা শোত্থদুনা লৈহৌরিবা অদু মেনখৎপগী চহি-খুজিংনি হায়না প্রধান মন্ত্রীনা ফোংদোক্লদুনা ৱারোইশিন পীখি৷ মসিগী থবক অসি য়ু.পি.দা লৈরিবা নহাশিং, নুপীশিং, ফিভম ফনা লৈত্রবা অমসুং শোত্থরবা মীওইশিং মপুং ফানা শরুক য়াদনা অমসুং মখোয়শিংদা হেন্না ফবা খুদোংচাবশিং ফংহন্দনা পাংথোকপা য়ারোই৷
आज की ये 5 अगस्त की तारीख बहुत विशेष बन गई है।— PMO India (@PMOIndia) August 5, 2021
ये 5 अगस्त ही है, जब 2 साल पहले देश ने एक भारत, श्रेष्ठ भारत की भावना को और सशक्त किया था।
5 अगस्त को ही, आर्टिकल-370 को हटाकर जम्मू कश्मीर के हर नागरिक को हर अधिकार, हर सुविधा का पूरा भागीदार बनाया गया था: PM @narendramodi
यही 5 अगस्त है जब कोटि-कोटि भारतीयों ने सैकड़ों साल बाद भव्य राम मंदिर के निर्माण की तरफ पहला कदम रखा।— PMO India (@PMOIndia) August 5, 2021
आज अयोध्या में तेजी से राम मंदिर का निर्माण हो रहा है: PM @narendramodi
एक तरफ हमारा देश, हमारे युवा भारत के लिए नई सिद्धियां प्राप्त कर रहे हैं, जीत का Goal कर रहे हैं तो वहीं देश में कुछ लोग ऐसे भी हैं जो राजनीतिक स्वार्थ में Self Goal करने में जुटे हैं।— PMO India (@PMOIndia) August 5, 2021
देश क्या चाहता है, देश क्या हासिल कर रहा है, देश कैसे बदल रहा है इससे इनको कोई सरोकार नहीं: PM
ये महान देश ऐसी स्वार्थ और देशहित विरोधी राजनीति का बंधक नहीं बन सकता।— PMO India (@PMOIndia) August 5, 2021
ये लोग देश को, देश के विकास को रोकने की कितनी भी कोशिश कर लें, ये देश इनसे रुकने वाला नहीं है।
हर कठिनाई को चुनौती देते हुए, देश हर मोर्चे पर तेज़ी से आगे बढ़ रहा है: PM @narendramodi
जो लोग सिर्फ अपने पद के लिए परेशान हैं, वो अब भारत को रोक नहीं सकते।— PMO India (@PMOIndia) August 5, 2021
नया भारत, पद नहीं पदक जीतकर दुनिया में छा रहा है।
नए भारत में आगे बढ़ने का मार्ग परिवार नहीं, बल्कि परिश्रम से तय होगा।
और इसलिए, आज भारत का युवा कह रहा है- भारत चल पड़ा है, भारत का युवा चल पड़ा है: PM
अतीत में हमने अनुभव किया है कि जब देश पर पहले इस तरह का बड़ा संकट आता था तो देश की तमाम व्यवस्थाएं बुरी तरह से हिल जाती थीं।— PMO India (@PMOIndia) August 5, 2021
लेकिन आज भारत, भारत का प्रत्येक नागरिक पूरी ताकत से इस महामारी का मुकाबला कर रहा है: PM @narendramodi
डबल इंजन की सरकार ने ये सुनिश्चित किया है कि गरीबों, दलितों, पिछड़ों, आदिवासियों के लिए बनी योजनाएं ज़मीन पर तेज़ी से लागू हों।— PMO India (@PMOIndia) August 5, 2021
पीएम स्वनिधि योजना भी इसका एक बड़ा उदाहरण है: PM @narendramodi
बीते दशकों में उत्तर प्रदेश को हमेशा राजनीति के चश्मे से देखा गया था।— PMO India (@PMOIndia) August 5, 2021
यूपी देश के विकास में भी अग्रिम भूमिका निभा सकता है, इसकी चर्चा तक ही नहीं होने दी गई: PM @narendramodi
डबल इंजन की सरकार ने यूपी के सामर्थ्य को एक संकुचित नज़रिए से देखने का तरीका बदल डाला है।— PMO India (@PMOIndia) August 5, 2021
यूपी भारत के ग्रोथ इंजन का पावर हाउस बन सकता है, ये आत्मविश्वास बीते सालों में पैदा हुआ है: PM @narendramodi
ये दशक एक तरह से उत्तर प्रदेश के पिछले 7 दशकों में जो कमी हुई उसकी भरपाई करने का दशक है।— PMO India (@PMOIndia) August 5, 2021
ये काम यूपी के सामान्य युवाओं, हमारी बेटियों, गरीब, दलित, वंचित, पिछड़ों की पर्याप्त भागीदारी और उनको बेहतर अवसर दिए बगैर नहीं हो सकता: PM @narendramodi


text:
প্রধান মন্ত্রী, শ্রী নরেন্দ্র মোদীনা গোৱাদা মীয়াই চল্লবা মীওইগী মীশিংগী অহানবা দোজকী ১০০% কভরেজ তৌবা ঙমখিবদা ভিদিও কনফরেন্স অমগী খুত্থাংদা গোৱাদা কোবিদ ভেক্সিনেসন প্রোগ্রামগী হেল্থকিয়র ৱর্করশিং অমসুং বেনিফিসিয়রীশিংগা ৱারী ৱাতায় শাখ্রে।
হেল্থকিয়র ৱর্করশিং অমসুং বেনিফিসিয়রীশিংগা ৱারী-ৱাতায় শাবা
ৱারী-ৱাতায় শাবা অদুদা প্রধান মন্ত্রীনা গোৱা মেদিকেল কোলেজতা লেকচর্র ওইবা দা. নিতিন ধুপদালেনা মহাক্না মীয়ামদা কোবিদ ভেক্সিনশিং কাপথোক্নবা করম্না হায়খি হায়না হঙখি। মহাক্না কোবিদ ভেক্সিনেসন কেম্পেন অমসুং মমাংগী কেম্পেনগী মরক্তা লৈরিবা খেন্নবগী মতাংদসু খন্নখি। দা. ধুপদালেনা অখন্নবা কেম্পেন অসি মিসন কেম্পেন মোদতা পাঙথোকখিবগীদমক থাগৎপা ফোঙদোকখ্রে। ওপ্পোজিসন পার্তীবু চৈরদুনা পি.এম.না হায়খি মীওই করোর ২.৫ তীকা থাদোক্লবা মতুংদা তীকা থাখ্রবা মীওইশিংগী মহুৎ ওপ্পোজিসন পার্তীদগী রিএক্সনশিং লাকপা অসিদা অঙাকপা পোকই। প্রধান মন্ত্রীনা গোৱাদা মীয়াই চল্লবা মীওইগী মীশিংগী ১০০%দা অহানবা দোজ কাপখিবা অসিদা দোক্তরশিং অমসুং অতৈ কোরোনা ৱারিয়রশিংবু থাগৎপা ফোঙদোকখ্রে। মহাক্না হায়খি মসি মালেম পুম্বগী ওইনা ফিদম্নীংঙাই ওই।
প্রধান মন্ত্রীনা কোবিদ বেনিফিসিয়রী অমসুং এক্তিভিস্ত শ্রী নজির শেখকা ৱারী ৱাতায় শাবদা মহাক্না করম্না অতোপ্পা মীওইশিংদা ভেক্সিনশিং কাপথোক্নবা হায়খি হায়না হঙখি। মহাক্না শ্রী নজিরদা মহাক্না মীয়ামবু ভেক্সিনেসন সেন্তরশিংদা পুবদা থেংনবা অৱাবশিংগী মতাংদা হঙখি। মহাক্না শ্রী নজিরদা মহাক্না ভেসিনেসন দ্রাইবতা থেংনবা অৱাং-নুংঙাই অদুগী মতাংদসু হঙখি। প্রধান মন্ত্রীনা হায়খি মসিগী য়াম্না মরু ওইবা কেম্পেন অসিগী ফলশিং ফংনবা হোৎনবদা অচৌবা ফেক্তর অসি ‘সবকা প্রয়াস’গুম্বা শ্রী নজির শেখনা হোৎনরিবশিং অসিনা ওইরি। প্রধান মন্ত্রীনা লৈবাক শিনবা থুংবদা লৈরিবা খুন্নাই অসিগী মুন্না খঙবা এক্তিভিস্তশিংবু থাগৎখি।
কুমারি স্বীমা ফর্নান্দসকা লোয়ননা ৱারী শাবদা প্রধান মন্ত্রীনা ভেক্সিনেসনগীদমক মহাক্কী মনাক্তা মীয়াম্না লাকপা মতমদা মহাক্কী করি-করি হঙখিবগে হায়না হঙখি। মহাক্না কোল্দ চেন মেন্তেন তৌনবগী স্তেজশিংগী মতাংদা শন্দোক্না হায়রকখি। মহাক্না মখোয়না ভেক্সিনশিংগী কোল্দ চেন করম্না মেন্তেন তৌবগে হায়নসু হঙখি। মহাক্না ভেক্সিনশিং মাংহন্দনবা মখোয়না লৌখৎখিবা খোঙথাংশিংগী মতাংদাসু হঙখি। মহাক্কী ইমুং-মনুংগী থৌদাংশিং লৌবগা লোয়ননা মহাক্কী মথৌ নীংথিনা তৌখিবা অসিগীদমক মহাকপু থাগৎপা ফোঙদোকখি অমসুং কোরোনা ৱারিয়রশিংগী ইমুং-মনুং পুম্নমক্না হোৎনখিবশীং অদুগীদমকসু থাগৎখি।
শ্রী শসিকান্ত ভাগতকা লোয়ননা ৱারী ৱাতায় শাবদা প্রধান মন্ত্রীনা ঙরাং মহাক্কী মপোক নুমিৎধা মহাক্কা হান্না খঙনা-চান্নরম্বশিংগা লোয়ননা মহাক্না করম্না ৱারী শাখি হায়বা নীংশিংখ্রে। মহাক্কী চহি হঙলকপা মতমদা প্রধান মন্ত্রীনা ‘অভি ৩০ বাকি হে’ (চহি ৩০গা ৱাৎলি) হায়না পাউখুম পীখি হায়না ৱারী লিখি। শ্রী মোদীনা চহি ৭৫শুরবা শ্রী ভাগত্তা চহি ৭৫শুরে হায়বা অসি খনবগী মহুৎ চহি ২৫ অমগা ৱাৎলি হায়না খন্নবা হায়খ্রে। মহাক্না ভেক্সিনেসন মনুংদা থেংনখিবা খুদোংচাদবশিংগী মতাংদা হঙখি। শ্রী ভাগতনা সিনিয়র সিতিজেনশিংদা অহানবা খুদোংচাবা পীখিবগীদমক মহাক্না অপেনবা পোকই হায়খি। মহাক অসি দাইবেতিক ওইবা অমদি মসিদা সাইদ ইফেক্ত অমত্তা লৈখিদা অসিদা ভেক্সিনশিংগী সাইদ ইফেক্তকী মতাংদা লৈরিবা অকিবশিং অদু কোকহনবদা শরুক তমখি। প্রধান মন্ত্রীনা থবক্তগী পোত্থরবা সেল্স তেক্স ওফিসর অমা ওইরিবা শ্রী ভাগতপু মহাক্কী সোসিএল সর্ভিসকীদমক থাগৎখি অমদি সরকারনা তেক্সেসনগী লম য়াওনা ইজ ওফ লিভিং হেনগৎহন্নবা হোৎনরি হায়খি।
প্রধান মন্ত্রীনা কুমারি স্বীতি এস.এম. বেঙ্গুরলেকরদা মনুং হঞ্জিনবা মফমশিংদা করম্না তিকা উৎসব পাঙথোকখি হায়না হঙখি। মহাক্না উৎসব পাঙথোক্নবা তৌখিবা থৌরাংগী মতাংদা হঙখি। প্রধান মন্ত্রীনা থমখিবা মীৎয়েং অসি লায়চৎ মনুংদা য়ারিবা মখৈ প্রজাশিংদা খুদোংচাহনবা হায়বা অসিনা ওইখি। অসিগুম্বা অচৌবা একর্সাইজ অমদা চংকিবা লোজিস্তিক্সশিং নীংথিনা দোক্যুমেন্তেসন অমসুং দিদেমিনেসন তৌনবা খঙহনখি।
প্রধান মন্ত্রীনা মীৎ উবা ঙমদ্রবা বেনিফিসিয়রী কুমারি সুমেরা খান্দা মহাক্কী ভেক্সিনেসনগী মতাংদা থেংনখিবা অৱা-নুংঙাইগী মতাংদা হঙখি। প্রধান মন্ত্রৌনা কুমারি খান্দা মহাক্না একাদেমিক্সতা মাইপাকপা ঙমখিবশিংগীদমক থাগৎপা ফোঙদোকখি অমসুং মহাক্না আই.এ.এস. ওফিসর অমা ওইনবা অনীংবশিং লৈরিবা অদুগীদমক য়াইফ-মঙ্গোল পীখি। শ্রী মোদীনা লৈবাক অসিগী মীমান্নদ্রবা প্রজাশিংনা মখোয়না হিংলিবা পুন্সিশিংদা ইথিল পীবগীদমক থাগৎপা ফোঙদোকখ্রে।
প্রধান মন্ত্রীগী ৱারোল
মীতিন অদুদা ৱা ঙাংলদুনা প্রধান মন্ত্রীনা য়াইফরবা গনেজ উৎসবকী মনুংদা গোআ মীয়াম্না অনান্ত সুত্র ফংবা ঙমখিবগীদমক থাগৎপা ফোঙদোকখ্রে। মহাক্না গোৱাদা লৈবা ইলিজিবল ওইবা মীওই খুদিংমক্না ভেক্সিনগী য়ামদ্রবদা দোজ অমা কাপখিবদা নুংঙাইবা ফোঙদোকখ্রে। মহাক্না হায়খি, “মসি কোরোনাগী মায়োক্তা লান্থেংনবদা অচৌবা মাইপাকপা অমনি। “এক ভারত – শ্রেস্থ ভারতকী ৱাখল্লোনগী খুদম ওইরিবা গোৱাগী মাইপাকপা খুদিংমক অসিনা ঐঙোন্দা হরাও-নুংঙাইবনা থলহনখি”।
প্রধান মন্ত্রীনা ঙসিগী অচৌবা মাইপাকপগী নুমিৎ অসিদা শ্রী মনোহর পরিক্করনা তৌরমখিবা শেবা অদু নীংশিংখ্রে।
প্রধান মন্ত্রীনা হৌখিবা থা খরা অসিদা নোং কন্না চুবা, সাইক্লোন, ঈচাও অসিগুম্বা মহৌশাগী ওইবা খুদোংথিবশিং গোৱানা থৌনা ফনা থেংনখি। মহৌশাগী ওইবা খুদোংথিবশিংগী মরক্তা কোরোনা ভেক্সিনেসন অসিগী খোঙজেল লেপহনখিদবা অসিগীদমক মহাক্না কোরোনা ৱারিয়রশিং, হেল্থ ৱর্করশিং, তীম গোৱা পুম্নমকপু থাগৎখ্রে।
খুন্নাই অমসুং লমিৎ-তুমিৎকী ওইবা শীংনবশিং অসি লাকশিন্নবা গোৱানা উৎখিবা কোওর্দিনেসনগী মওং-মতৌ অদু শীংথাখি। রাজ্য অসিগী খ্বাইদগী মনুং হঞ্জিনবা শরুক্তা লৈরিবা কেনাকোনা সবদিবিজন অসিদা লৈরিবা তীকা থাবগী খোঙজেল অসিনা রাজ্য অসিগী অতৈ মফমশিংনা তমজনীংঙাই ওইহনখি। গোৱানা ‘সবকা সাথ, সবকা বিকাস, সবকা বিশ্বাস অমসুং সবকা প্রয়াস’কী অফবা ফলশিং উৎখি হায়না মহাক্না ফোঙদোকখি।
প্রধান মন্ত্রীনা পুক্নীং নুংশিনা হায়খি মহাক্না ইপোক নুমিৎ কয়া উখ্রে অমসুং মসিগী মরমদা খঞ্জিল্লুদে অদুবু চহি কয়া অসিদা ঙরাংগী নুমিৎ অসি মহাক্কী ওইনা য়াম্না পুক্নীং নুংশিবা ওইখি। ঙরাংগী থৌরম অদু লৈবাক অসিনা অমসুং কোরোনা ৱারিয়রশিংনা হোৎনবনা হেন্না অখন্নবা ওইখি। মহাক্না মীওই করোর ২.৫ তীকা থাদোকপা অসিদা মখোয়গী মীনুংশিং, শেবা অমসুং মথৌ মশক খঙবা অদুবু থাগৎপা ফোঙদোকখি। “মীপুম খুদিংমক্না মপুং ফানা মতেং পাংখি, মীয়াম্বা সর্ভিসকা লোইননা কনেক্ত তৌখি। মখোয়গী মীনুংশিং, মথৌ মশক খঙবা অসিনা ভেক্সিন দোজ করোর ২.৫ কাপ্পা ঙমহনখি” হায়না প্রধান মন্ত্রীনা ময়েক শেংনা ফোঙদোকখি।
হৌখিবা চহি অনি অসিদা মখোয়গী পুন্সিগী খনবা তৌদনা লৈবাক অসিগী মীয়ামবু কোরোনাগী মায়োক্তা লান্থেংনবদা মতেং পাংলিবা মেদিকেল ফিল্দগী মীওইশিংনা অসিনা ঙরাং ভেক্সিনেসনগী রেকোর্দ থমখিবনি হায়না প্রধান মন্ত্রীনা থাগৎপা ফোঙদোকখ্রে। মীওই খুদিংমক্না মসিদা চাউনা মতেং পীবীখি। মীয়াম্না মসি শেবগা মরী লৈনহনখি। মখোয়গী মীনুংশিং, মথৌ মশক খঙবা অসিনা ভেক্সিন দোজ করোর ২.৫ কাপ্পা ঙমহনখি। প্রধান মন্ত্রীনা হিমাচল, গোৱা, চান্দিগর অমসুং লক্ষদীপতা ইলিজিবল ওইবা মীশিংগী অহানবা দোজ মপুং ফানা কাপখ্রে। সিক্কিম, অন্দমান নিকোবর, কেরেলা, লদাখ, উত্তরাখন্দ অমসুং দদ্রা নগর হবেলিসু য়াম্না ৱাৎত্রে।
প্রধান মন্ত্রীনা হায়খি মসি মমাংদা খন্ন-নৈনবা ৱাফমদি নত্তে অদুবু ভারতনা মাগী ভেক্সিনেসন কেম্পেন্দা তুরিজম সেক্তরগা মরী লৈনবা রাজ্যশিংদনা হেন্না মীৎয়েং চংখি। ঐখোয়গী তুরিজম দেস্তিনেসন হাংবা হায়বা অসি মরু ওইখি। কেন্দ্র সরকারনসু মীরৈবাক্কী লমকোইবশিং লাকপা হেনগৎনবা খোঙথাং কয়া লৌখৎখি। ভারত্তা লাক্কদৌরিবা লমকোইবা লাখ ৫ দা লেম্না ভীজা পীনবা, তুরিজম সেক্তরদা স্তেকহোল্দরশিংদা সরকারগী গরেন্তী অমগা লোয়ননা লুপা লাখ ১০ ফাওবগী লোন অমসুং রেজিস্তর তৌবা তুরিস্ত গাইদশিংদা লুআ লাখ ১ ফাওবগী লোন পীনবা ৱারেপ লৌখি হায়না প্রধান মন্ত্রীনা খঙহনখ্রে।
প্রধান মন্ত্রীনা হায়খি ‘দবল ইঞ্জিন গভর্নমেন্ত’না গোৱাগী তুরিজম সেক্তর অসি হেন্না নীংথিজহল্লি অমসুং রাজ্য অসিগী লৌমীশিং অমসুং ঙামীশিংদা খুদোংচাবশিং হেন্না ফংহন্নবা হোৎনবদা শক্তি পীরি। লুপা করোর লিশিং ১২গী এলোকেসনগা লোয়ননা মোপা গ্রীনফিল্দ এয়রপোর্ত অমসুং লেন ৬কী হায়ৱে, থা খরদা শঙ্গাগদবা অৱাং অমসুং খা গোৱা ফাওনহল্লিবা জৌরি থোং অসিনা রাজ্য অসিদা কনেক্তিবিতী হেনগৎহল্লগনি।
শ্রী মোদীনা গোৱানা অমৃত কালদা আত্মনির্ভর ওইনবা স্বয়ম পুর্নাগী ৱাশক লৌখি অমদি কম্পোনেন্ত ৫০ হেন্না শাবা হৌখ্রে। মহাক্না গোৱানা তোইলেৎ কভরেজতা মাইপাকখিবা, চাদা চমা মৈ ফংহনখি অমসুং ‘হর ঘর জল’গী কেম্পেনগীদমক চাউনা হোৎনখিবা অদু পনখি। লৈবাক অসিনা চহি ২দা য়মথোং করোর ৫দা তোতি ঈশিং ফংহনখি অমসুং মাইকৈ অসিদা গোৱানা হোৎনখিবশিং অসিনা রাজ্য অসিনা গুদ গভর্নান্স অমসুং ইজ ওফ লিবিংদা মরু ওইবা মীৎয়েং থমখি হায়বা উৎখি। প্রধান মন্ত্রীনা লায়চৎ মনুংদা মিসন মোদতা লায়রবা ইমুং-মনুংশিংদা রাসন পীবা, লেম্না চাকথোং গ্যাস পীবা, পি.এম. কিশান সম্মান নিধি য়েন্থোকপা, কিশান ক্রেদিত কার্দশিং হেনগৎহনবা অমসুং স্ত্রীৎ ভেন্দরশিংদা স্বনিধি স্কীমগী কান্নবশিং ফংহনখিবা অদু পনখি। গোৱা অসি ওইথোকপা য়াবা কয়া লৈবা রাজ্য অমনি হায়না ফোঙদোক্লদুনা প্রধান মন্ত্রীনা হায়খি “গোৱা অসি লৈবাক অসিগী শুপ্নগী রাজ্য অমা খক্তা ওইবতা নত্তনা ব্রান্দ ইন্দিয়াগী মপাঙ্গল কনবা মেকর অমসু ওইরি”।
गोवा के प्रत्येक पात्र व्यक्ति को वैक्सीन की एक डोज लग चुकी है।— PMO India (@PMOIndia) September 18, 2021
कोरोना के खिलाफ लड़ाई में ये बहुत बड़ी बात है।
इसके लिए गोवा के सभी लोगों को बहुत-बहुत बधाई: PM @narendramodi
बीते कुछ महीनों में गोवा ने भारी बारिश, साइक्लोन, बाढ़ जैसी प्राकृतिक आपदाओं के साथ भी बड़ी बहादुरी से लड़ाई लड़ी है।— PMO India (@PMOIndia) September 18, 2021
इन प्राकृतिक चुनौतियों के बीच कोरोना टीकाकरण की रफ्तार को बनाए रखने के लिए सभी कोरोना वॉरियर्स का, स्वास्थ्य कर्मियों का, टीम गोवा का मैं अभिनंदन करता हूं: PM
सामाजिक और भौगोलिक चुनौतियों से निपटने के लिए जिस प्रकार का समन्वय गोवा ने दिखाया है, वो सराहनीय है।— PMO India (@PMOIndia) September 18, 2021
राज्य के दूर-सुदूर में बसे, केनाकोना सब डिविजन में भी बाकी राज्य की तरह ही तेज़ी से टीकाकरण होना इसका प्रमाण है: PM @narendramodi
मैं देश के सभी डॉक्टरों, मेडिकल स्टाफ, प्रशासन से जुड़े लोगों की भी सराहना करना चाहता हूं।— PMO India (@PMOIndia) September 18, 2021
आप सभी के प्रयासों से कल भारत ने एक ही दिन में ढाई करोड़ से भी अधिक लोगों को वैक्सीन देने का रिकॉर्ड बनाया है: PM @narendramodi
जन्मदिन तो बहुत आए और बहुत गए पर मैं मन से हमेशा इन चीजों से अलिप्त रहा हूं, इन चीजों से मैं दूर रहा हूं।— PMO India (@PMOIndia) September 18, 2021
पर मेरी इतनी आयु में कल का दिन मेरे लिए बहुत भावुक कर देने वाला था: PM @narendramodi
हर किसी ने इसमें बहुत सहयोग किया है।— PMO India (@PMOIndia) September 18, 2021
लोगों ने इसे सेवा से जोड़ा। ये उनका करुणा भाव, कर्तव्य भाव ही है जो ढाई करोड़ वैक्सीन डोज लगाई जा सकी: PM @narendramodi
कल का दिन मेरे लिए बहुत खास बन गया है।— PMO India (@PMOIndia) September 18, 2021
मेडिकल फील्ड के लोग, जो लोग पिछले दो साल से जुटे हुए हैं, अपनी जान की परवाह किए बिना कोरोना से लड़ने में देशवासियों की मदद कर रहे हैं, उन्होंने कल जिस तरह से वैक्सीनेशन का रिकॉर्ड बनाकर दिखाया है, वो बहुत बड़ी बात है: PM @narendramodi
ये बहुत चर्चा में नहीं आया लेकिन भारत ने अपने वैक्सीनेशन अभियान में टूरिज्म सेक्टर से जुड़े राज्यों को बहुत प्राथमिकता दी है।— PMO India (@PMOIndia) September 18, 2021
प्रारंभ में हमने कहा नहीं क्योंकि इस पर भी राजनीति होने लगती।
लेकिन ये बहुत जरूरी था कि हमारे टूरिज्म डेस्टिनेशंस खुलें: PM @narendramodi
केंद्र सरकार ने भी हाल में विदेशी पर्यटकों को प्रोत्साहित करने के लिए अनेक कदम उठाए हैं।— PMO India (@PMOIndia) September 18, 2021
भारत आने वाले 5 लाख पर्यटकों को मुफ्त वीजा देने का फैसला किया गया है: PM @narendramodi


text:
রোদ ত্রান্সপোর্ত অমসুং হাইৱে মন্ত্রালয়
চাকা অনি পানবগী হেলমেৎ বি.আই.এস. স্তেন্দার্দ শেমদোকখ্রে
Posted On:
27 NOV 2020 4:32PM by PIB Imphal
রোদ ত্রান্সপোর্ত অমসুং হাইৱেজ মিনিস্ত্রীনা এস.ও. ৪২৫২ (ই) তাং ২০২০গী নবেম্বরগী ২৬তা ‘হেলমেৎ ফোর রাইদরস ওফ তু হ্বীলর মোতোর ভেহিকলস (ক্বালিতি কন্ত্রোল) ওর্দর ২০২০’ ইশু তৌখ্রে। তু হ্বীলর রাইদরসকী প্রোতেক্তিব হেলমেৎ অসি বি.আই.এস. সর্তিফিকেসনগী মখাদা শোইদবা ওইগদবনি অমসুং ক্বালিতি কন্ত্রোল ওর্দরগী পব্লিকেসন্দা চনগদবনি।
সুপ্রীম কোর্ত কম্মিতিনা রোদ সেফতিগী মখাদা পীবা দাইরেক্তসনগী মতুং ইন্না লৈবাক অসিগী ফীবম অসিগা চান্ননবা অয়াংবা হেলমেৎ ওইহন্নবা অমসুং লৈবাক অসিগী প্রজাশিং অসি শোইদনা উপহন্নবা কম্মিতি অমা শেমখ্রে। কম্মিতি অসি হীরম কয়গী অখঙ-অহৈ য়াওরি, হায়রিবা অসিদা এ.আই.আই.এম.এস.গী হৈরবা দোক্তরশিং অমসুং বি.আই.এস.শিংশু য়াওরি।
কম্মিতিনিনা হায়রিবা মতুং ইন্না, বি.আই.এস.না হেলমেৎ অসি হেন্না য়াংবা মওংদা ওইনবা খল্লি। ইন্দিয়গী মার্কেৎতা চাংদম্নরগা অমসুং হেলমেৎ শাবাশিং য়েংলগা, হেলমেৎ অসি য়াম্না ফবা অমসুং অয়াংবা পুথোকপা ঙম্লগনি।
চহি অমদা ইন্দিয়ানা পুথোক্লিবা তু-হ্বীলরগী অপুনবা মশিং অসি করোর ১.৭নি।
ক্যু.সি.ও. অসিনা হায়রিবা অসি বি.আই.এস. সর্তিফাইত ওইবা তু-হ্বীলর হেলমেৎ খক্তমক শাগনি অমসুং অমসুং লৈবাক অসিদা তু-হ্বীলরগীদমক য়োনগনি। মসিনা ক্বালিতি য়াওদবা তু-হ্বীলর হেলমেৎ লৈবাক য়োনবা থিংলগনি অমসুং হায়রিবা অসিনা প্রজাশিংবু তু-হ্বীলরগা মরী লৈনবা শিবা য়াবা খুদোংথিবা কয়াদগী ঙাকথোক্লগনি।
***
(Release ID: 1676664)
Visitor Counter : 37


text:
ঐগী নুংশিজরবা ইরৈচাশিং, খুরুমজরি। মন কী বাত অসি মহৌশাগুম ঐহাক্নসু অদুগা ময়াম্নসু লাংতক্ননা ঙাইদুনা লৈ। হন্দকসু চিথী ময়াম অমা, ফোন কোল ময়াম অমা লাকই – ৱারী কয়া অমা, পামজবা ফোংদোরকপা ময়াম অমা, মীয়ামদগী লৌবা য়াবা ৱাখল্লোন কয়া অমা – মীপুম খুদিংনা করিনো খরদি হায়নীংলি, করিনো খরদি পাংথোক্নীংলি, ইনোৎ অমনি। ময়াম অদুদগী ঐ খরা লৌখৎচগে, লোইনমক লৌখৎচনীংই অদুবু মতমগী ঙমখৈ হায়বা অমা লৈবনিনা লৌখৎপা ঙমজদ্রে। ঐদি ময়াম্না ঐবু চাংয়েংলিব্রা হায়না খঞ্জিল্লকপা য়াওরবনি, অদুম ওইনমক ময়ামগী ৱাফম অদু মন কী বাতকী লংলাদা লেংলগা অমুক হন্না ময়ামগী মফমদা লান্থোকচরি।
মমাংদা ঐহাক্না প্রেমচন্দজীগী ৱারী মচাগী মরমদা পঞ্জখিবা অদু নীংশিংবীরমগনি, লোইননা লাইরিক অদু পাবীবশিংনা মদুগী মরমদা নরেন্দ্র মোদী এপকী খুত্থাংদা মীয়ামদা খঙহন্ননবা য়ৌহনবীরক্নবা হায়জখি। অদুবু মীয়াম্না অতোপ্পা লাইরিক কয়া পারুরগা মদুগী মরম অদুসু খঙহনবীরকখি। মীয়াম্না বিজ্ঞান, তেক্নোলোজী, অনৌবা পুথোকপা, পুৱারী, চৎন- লোনচৎ, ললোন- ইতিক, পুন্সি ৱারী কয়া অসিদা য়ুম্ফম ওইবা লাইরিকশিং নৈনবীরকই। মী খরনসু ঐঙোন্দা অতোপ্পা লাইরিকশিংগী মরমদা হায়বীরক্নবসু খঙহনবীরকখি। হোয়, ঐ অতোপ্পা লাইরিকশিংগী মরমদসু ময়ামদা খঙহঞ্জগে, অদুবু ৱাফম অদি মসি ময়াম্না য়াবীগনি খল্লি মদুদি ঐ হৌজিক লাইরিক পাবদা মতম য়াম্না পীবা ঙমজদ্রে। অদুবু কান্নবা অমদি ময়াম্না ইরগা থাবীরকপদগী অতোপ্পা লাইরিক কয়া অমগী মরমদা খঙহঞ্জবগী খুদোংচাবা ফংজরে। অদুবু হৌখিবা থা অমগী এক্সপিরিয়েন্সতগী ঐহাক্না ৱাফম অসি খুমাং চাউশিনবনা ফগনি খল্লি। ঐখোয়না নরেন্দ্র মোদী এপতা পর্মনেন্ত বুক কোর্নর অমা শেম্বা য়াইনা। কনাগুম্বা অমনা অনৌবা লাইরিক অমা হেক পাবগা মদুগী মরমদা মফমদুদা ইবা, নৈনবা অমদি ময়াম্না বুক কোর্নর অসিদা চান্নবা ফজবা মমিং অমা থোনবীবসু য়াইনা। লাইরিক পাবা পামজবশিংগী অচম্বা প্লেৎফোর্ম অমা বুক কোর্নর অসিনা ওইহনবা য়াই। ময়াম্না পাবীয়ু, ইবীয়ু অমসুং মন কী বাতকী মরূপশিংগা লোইননা পাও ফাওদোকমিন্নসি।
মরূপশিং ঈশিং য়োকশিনবগী মরমদা ঐহাক্না মন কী বাত্তা পনজখি অদুবু ঙসিদি ঐহাক্না খঙজরে ঐহাক্না হায়দ্রিঙৈদা ঈশিং য়োকশিনবগী থবক অসি ময়ামগী থমোইদা তিং পানবা হিরম অমা ওইনা মীচম মীয়ামগী খ্বাইদগী পামজবা হিরম্নি। ঈশিংগী ৱাফমদা হিন্দুস্তানগী মীয়ামগী থৱাই হকচাং য়াওরিবনি। ঈশিং য়োকশিনবগী খোংজং অসিদা লৈবাক অসিগী মীয়াম হুপ্না লেপ্পা লৈতনা হোৎনরি। মীয়াম্না থাইনদগী চৎনরবা থৌওংশিংবু অমুক মীয়ামদা খঙহল্লি। মীদিয়ানসু ঈশিং য়োকশিনবগী থৌরাং অসিদা ইনোবেতিব ওইবা কেম্পেন কয়া হৌখ্রে। লৈঙাক, এন.জি.ও.শিং পুম্নমক্না অকনবা থৌরাং তৌরি। অপুনবগী শক্তম থৌনা, তৌবা ঙম্বা অসি উবদা থমোইদা য়াম্না নুংঙাইবা অমা ফাওই পেঞ্জৈ। খুদম ওইনা হায়রবদা ঝার্খন্দা রাঞ্চিদগী খরা লাপথোক্না ওরামাঞ্চি ব্লোক্কী আরা কেরম খুঙ্গংদা খুলগী মীশিংনা ঈশিং য়োকশিন্নবা তৌরিবা থৌরাং অদু লৈবাক পুম্বগী তমজনীংঙাই ওইরে। খুলগী মীশিংনা চিংদগী চেন্থরকপা ইচেল অদু কন্না হোৎনদুনা মায়কৈ চুম্না চেন্থহল্লে, মদুসু তশেং তশেংবা থাইনগী মওংদা, মসিদা লৈবাক চেন্থবা অমদি মহৈ মরোংদা ঈশিং থুমজিনবা কোকহনবতা নত্তনা লৌবুকশিংদসু ঈশিং ফজনা ফংহল্লে। ময়াম্না ৱাফম অসি খঙবদা নুংঙাইবা ফাওগনি মদুদি অৱাং নোংপাক ভারতকী মেঘালয় রাজ্যনা লৈবাক অসিগী অহানবা ৱাতর পোলিসী লৈবা রাজ্য ওইরে। ঐহাক্না মফম অসিগী সরকারবু থাগৎপা ফোংদোকচরি।
হরিয়ানাদা ঈশিং য়াম্না চংদবা অমদি লৌমীশিংদা খুদোংচাদবা কয়া থোকহন্দবা মহৈ- মরোং থাবদা হেন্না মায় ওন্সিল্লি। লৌমীশিংদা হকথেংননা ৱারী শাদুনা মখোয়না থাইনদগী চৎনরকপা লৌউ পথাপতগী হন্দোরক্লগা ঈশিং য়াম্না চংদবা মহৈ মরোং থাবদা মায় পাকপগীদমক হরিয়ানা সরকারবু ঐনা হন্না হন্না থাগৎচরি।
হৌজিক্তি কুমহৈ ফিয়োংশিংগী মতম ওইরক্লে। তঞ্জাশিং অসিদা মেলা কয়া তৌই। মেলাশিংগী মতেংনা ঐখোয়না ঈশিং য়োকশিনবগী থৌরাং অসি হেঙ্গৎহনবা য়াই। মেলাশিংদা খুন্নাইগী কাংলুপ খুদিং অমদি জাৎ খুদিংগী মী লাকই। মেলাশিং অসিনা ঈশিং য়োকশিন্নবা পাওজেল অসি মায়পাক্না পীবা য়াই, উত্তুনা য়েংহনবা য়াই, স্ত্রীৎ কোর্নর প্লে তৌবা য়াই, অসুম্না তৌরবদি হরাও তয়াম্বগা লোইননা ঈশিং য়োকশিন্নবা পাওজেল অসি মীপুম খুদিংদা য়ৌহনগনি।
মরূপশিং, পুন্সিদা ৱাফম খরনা ঐখোয়বু নুংঙাইহল্লি অদুগা থোইদোক্না অঙাংশিংগী মায় পাকপা, মখোয়গী থবক থৌরমশিং অসিনা ঐখোয়দা থৌনা হাপ্পি। মরম অসিনা ঙসি ঐহাক্না অঙাং খরগী মরমদা পঞ্জগে। মখোয় অদুদি নিধী বাইপোতু, মোনিশ জোশী, দেবনশি রাৱৎ, তনুশ জেন, হর্শ দেবধর্কার, অনন্ত তিৱারী, প্রীতি নাগ, অথরবা দেশমুখ অরোনয়াতেশ গাঙ্গুলী অমদি রিতিক অলামানদানি।
ঐ মখোয়গী মরমদা হায়জগে, মদু তাবদা ময়ামসু চাউথোকচবা অমদি নুংঙাইবনা লোয়গনি। কেন্সর হায়বা ৱাহৈ অসিদা ময়াম পুম্নমক্না কিনৈ হায়বসি খঙনরবা ৱাফম্নি, অশিবনা থোংজিলদা লেপলরে হায়না খন্নরিবনি। অদুবু অঙাং তরা অসিনা পুন্সিগী লানফমদা শুপ্নতংগী কেন্সর হায়বা কিনরবা লৈনা অসিবু মায়থিবা পীবদা নত্তনা মখোয়না তৌথোরকপা থবক্না মালেমদা ভারতকী মীংচৎ পুরকখি। শান্নবদা ঐখোয়না খঙবদা শান্নরোই অদুনা তুর্নামেন্ত অদু থোইরবা অমদি মেদল ফংলবা মতুংদা চেম্পিয়ন ওই। অদুবু মসি অতাংবা থৌদোক্নি, মখোয়না শান্নবা য়াওদ্রিঙৈ মমাংদা হান্ননা চেম্পিয়ন ওইরে, অদুসু পুন্সিগী লানফমদা চেম্পিয়ন।
তশেংনা থা অসিদা মোস্কোদা ৱার্ল্দ চিলদ্রেন্স ৱিনর্স গেম পাংথোকখি। মসি অঙকপা স্পোর্তস তুর্নামেন্ত অমনি। মসিদা নহা ওইরিবা কেন্সরদগী হিংহৌরবা নহাশিংনা শরুক য়াই। তুর্নামেন্ত অসিদা শুতিং, শত্রং, ইরোইবা, লমজেল, ফুৎবোল অমসুং তেবল তেনিসনচিংবা মশান্নশিং য়াওরি। ঐখোয়গী লৈবাক্কী চেম্পিয়ন তরা অসিনা তুর্নামেন্ত অসিদা মেদল ফংলকখি। মখোয়গী মরক্তগী শান্নরোই খরদি মশান্না অমদগী হেনবদা মেদল ফংলকখি।
ঐগী নুংশিজরবা ইরৈবাকচাশিং, ময়াম্না অতিয়াগী ৱাংমদা শুন্দ্রংদা ভারতনা মায় পাকপগী ৱারীদা শোয়দনা চাউথোকচরমগনি… চন্দ্রয়ান ২।
রাজস্থানগী জোধপুরদগী সঞ্জিব হরিপুরা, কোলকতাদগী মহেন্দ্র কুমার দাগা, তেলঙ্গনাদগী পি. অর্বিন্দ রাওনচিংবা লৈবাক্কী তোঙান তোঙানবা মফম কয়াদগী মীওই কয়ানা নরেন্দ্র মোদী এপ অমদি মাই গোবতা মন কী বাত্তা চন্দ্রয়ান ২গী মরমদা শোয়দনা ঙাংবীনবা ইবীরকই।
তশেংনমক শুন্দ্রংগী মায়কৈদা ২০১৯ অসি ভারতকী ওইনদি য়াম্না ফবা চহী ওইরে। ঐখোয়গী বিজ্ঞানিকশিংনা মার্সতা এ – সেত লোঞ্চ তৌখি। মদুগী মতুংদা চন্দ্রয়ান ২, মীখলগী চরাংনবা মরক্তুদা এ – সেৎকুম্বা মরুওইবা থৌদোক অসিগী মরমদা কয়া নৈনখিদ্রে। অদুবু ঐখোয়না এ – সেৎ মিসাইলগী মতেংনা শুপ্নতংগী মিনিৎ অহুমদা কিলোমীতর ৩০০ লাপ্না লৈবা সেতেলাইত অমা কাপথবা ঙম্বগী শক্তি অদু লৈরে। ভারত অসিগুম্বা মীংচৎ অসি ফংলবা মালেমগী মরিশুবা লৈবাক্নি। হন্দক জুলাইগী তাং ২২দা শ্রীহরিকোতাদগী চন্দ্রয়ান ২ খোংশানখিবা অদু লৈবাক মীয়াম্না য়াম্না চাউথোকচনা য়েংনখি। চন্দ্রয়ান ২ পায়খৎখিবগী ফোতোশিংনা লৈবাক মীয়াম্বু চাউথোকচবা অমদি হরাও নুংঙাইবনা থনখি।
চন্দ্রয়ান ২ মসিগী খোংজং অসি মায়কৈ কয়াদা থোইদোক হেন্দোকই। মসিনা ঐখোয়না থাগী মরমদা খঙলিবা অসি অমুক্কা হেন্না ফজনা ময়েক শেংহল্লগনি। ঐখোয়না থাগী মরমদা হেন্না খঙবা ঙম্লগনি অদুবু করিগুম্বা ঐঙোন্দা চন্দ্রয়ান ২দগী করি খঙলবগে হংলক্লবদি ঐনা হায়গনি, ৱাফম অনিখক খঙহৌরে মদুদি থাজবা অমদি অকিবা লৈতবা। ঐখোয়না ইশাগী তেলেন্ত অমদি কেপাসিতীদী থাজবা থমগদবনি; ময়াম্না মসি তাবদা য়াম্না হরাওগনি মদুদি চন্দ্রয়ান ২ অসি তশেংনা হায়রবদা ভারতকী অশেংবা পোত্থোক্নি, পুক্নিং হকচাং অনিমক ভারতনি, মপুং ফারবা ইরৈবাক্কী খোংজংনি। খোংজং অসিনা মসি তশেংনা তাক্লি মদুদি অনৌবা লমদা অনৌবা খরা তৌগে, অনৌবা পুথোক্কে খল্লবদি ঐখোয়গী বিজ্ঞানিকশিং অসি ময়ামদগী থোইদোক হেন্দোকই, মালেমগী থাক্তা লৈরিবনি।
অনিশুবা মরুওইবা পারা অমনা করিগুম্বা অয়েৎ অপন অমত্তদা পাখৎলোয়দবনি নীংহন্নরোইদবনি। ঐখোয়গী বিজ্ঞানিকশিংনা অকক্নবা মতমদা অহিং নুংথিল খাক্তনা থবক শুদুনা, তেক্নিকেল ওইবা থবক থৌরম কয়া শেম্দুনা চন্দ্রয়ান ২ থাগৎখিবা অসি অঙকপা থৌদোক অমনি। বিজ্ঞানিকশিংগী অকনবা লাইনীং অদু মালেম পুম্বনা উরে। মসিদা ঐখোয়গী চাউথোকচনীংঙাইনি অদুগা অয়েৎ অপন কয়া য়াওরবসু মফম অদুদা থুংলুবগী মতম হোংদোক্তবা অসিনি, মসিদনি মীয়াম্না ঙক্নরিবা অসি। ঐখোয়গী পুন্সিদা থুদক্তা লাকপা খুদোংথিবা অয়েৎপা কয়া লাকই অদুবু মদুবু মায়োক্নবগী থৌনা অদু ঐখোয়দা য়াওজরি। চন্দ্রয়ান ২গী খোংজং অসিনা লৈবাক অসিগী নহাশিংদা সাইন্স অমসুং ইনোবেসনগী ৱাখল্লোন শোয়দনা পোকহনগনি। তশেংনমক বিজ্ঞান হায়বসি চাউখৎপগী লম্বেলনি। হৌজিক ঐখোয় লাংতক্ননা সেপ্তেম্বর থা ফাওবা ঙাইমিন্নরশি, মতমদুদা থাগী লৈমায়দা তারুগদৌরিবা লেন্দর বিক্রম অমসুং বোভর প্রগ্যান্না থাদা তাবা অদু য়েংমিন্নরশি।
ঙসি মন কী বাতকী খুথাংদা লৈবাক অসিগী নহাশিংদা য়াম্না নুংঙাইবা চাংদম্নবা অমা পাউদমজনীংই… মসিগা লোইননা লৈবাক অসিগী নহারোলশিংদা ক্বিজ চাংদম্নবা অমা য়াওনবা হায়জরি। চাংদম্নবা অসিগী মরুওইবা হিরমশিংদি শুন্দ্রংগা মরী লৈনবা ৱাফম, ভারতকী সুন্দ্রংগী খোংচৎ অমদি সাইন্স অমসুং তেক্নোলোজীনি। খুদম ওইনা হায়রবদা রোকেৎ লোঞ্চ তৌনবগীদমক করি করি চংবগে, সেতেলাইত অদু মতৌ করম্না ওর্বিত্তা থম্বগে অদুগা সেতেলাইত্তগী ঐখোয়না করি করি খঙবা ঙম্বগে, এ – সেৎ হায়বসি করিনো… অসিনচিংবা ৱাফম য়াম্না লৈখ্রে। মাই গোব ৱেবসাইত্তা চাংদম্নবা অসিগী অকুপ্পা ৱারোল থাগৎলক্কনি।
ঐহাক্না নহারোল অমদি মহৈরোই মরূপশিংদা হায়জনীংবদি ক্বিজ কম্পিতিসন অসিদা শরুক য়াবীয়ু, চাংদম্নবা অসি কাওঙমদবা অমা ওইহনবীয়ু। ঐহাক্না স্কুলশিংদা থৱাই য়াওবা মহৈরোইশিং ওজাশিংদা হায়জনীংবদি ইশা ইশাগী স্কুলনা মকোক ওইনবা কন্না হোৎনসি, মহৈরোই পুম্নমকপু ক্বিজ অসিদা য়াওহন্নবা পুক্নিং থৌগৎসি। অদুগা নুংঙাইবা ৱাফম অমনা রাজ্য খুদিংমক্কী মকোক ওইবা মহৈরোই অদু ভারত সরকারনা শেল পুথোক্লগা শ্রীহরিকোতাদা পুরগা সেপ্তেম্বর থাদা চন্দ্রয়ান্না থাগী লৈমায়দা তাবা অসি উহনগনি। মায় পাকপা মহৈরোইশিং অদুগী পুন্সিদা য়াম্না নুংঙাইবা কাউঙম্লরোইদবা থৌদোক ওইগদৌরিবনি অদুবু মসিগীদমক ক্বিজ চাংদম্নবা অসি য়াওবা তাবনি, খ্বাইদগী হেন্না স্কোর তৌবা তাই মকোক ওইবা তাই।
ঐগী নুংশিরবা ইরৈবাকচাশিং, ময়াম্না ৱাফম অমা থেংনবীরমগনি। ঐখোয়গী মন কী বাতকী খোংচৎ অসিদা লু হেনবগী খোংচৎপু মতম মতমগী ওইনা খুমাং চাউশিলহল্লি। মতৌ অসুম তৌনা লু নান্না লৈনবগী থৌরমশিংনা মন কী বাতপু মতম লৈবা খিবিক্তা ইনোৎ হাপলি। চহী মঙাগী মমাংদা হৌরকখিবা খোংচৎ অসি মীপুম তিংনা শরুক য়াবদগী লু হেন্না লৈননবা অনৌ অনৌবা থৌরাংশিং পায়খৎলক্লে, ঐখোয়না লু হেনবা অসিদা তমজনীংঙাই ওইবা থাক য়ৌরে হায়বা য়াদ্রি। অদুম ওইনমক ও.দি.এফ.তগী হৌরগা মীয়াম তিনবা মফমশিংদা লু হেনবগী খোংচৎ অসি মায় পাক্লে।
ঐগী নুংশিরবা ইরৈবাকচাশিং, ঐহাক্না মাই গোবতা য়াম্না নুংঙাইবা ৱাফম অমা পাখি। ৱাফম অদু জম্মু কশ্মীরগী শোপিয়ান্দা লৈবা মহম্মদ অস্লমগীনি।
মহাক্না অসুম্না ইবীরকই, “মন কী বাত থৌরম তাবসি ঐহাক য়াম্না নুংঙাই। ঐহাক্না ঐখোয়গী রাজ্য জম্মু কশ্মীরদা কম্ম্যুনিতী মোবিলাইজেসন প্রোগ্রাম – বেক তু ভিলেজকী থৌরম পাংথোকপদা মরুওইবা থৌদাং য়াই হায়বসি খঙজবদা থোইদোক্না নুংঙাইবা ফাওজৈ। থৌরম অসি জুন থাদা পাংথোকখি। ঐহাক্না খনজবদা অসিগুম্বা থৌরম অসি থা অমদা অহুমলক পাংথোকপা চুমগনি। মসিগা লোইননা থৌরম অদু ওনলাইন মোনিতরিং তৌবগী খুদোংচাবসু লৈগদবনি। ঐহাক্কী ৱাখলদা থৌরম অসি মীয়াম্না সরকারগা হকথেংননা ৱারী শাবগী থৌরম্নি হায়না খঞ্জৈ।”
ইনাও মহম্মদ অস্লমগী পাওজেল অসি পারুরবা তুংদা বেক তু ভিলেজ হেন্না খঙনীংবগী ইহুল অমা লাকখি। খঙলবা তুংদা লৈবাক পুম্বসু মসিগী মতাংদা খঙবা চুমগনি খল্লি। কশ্মীরগী মীয়াম্না চাউখৎপগী লমজেলদা কয়ামুক য়াম্না য়াওনীংবগে হায়বদু থৌরম অসিদগী খঙবা ঙমই।
থৌরম অসিদা মকোক থোংবা ওফিসিয়েলশিংনা খুঙ্গংদা চৎলি। খুঙ্গংশিংদা অমুক্তসু উবা ফংদ্রিবা ওফিসিয়েলশিংনা মখোয়গী থোংজিলদা লাক্লগা মখোয়গী খুদোংচাদবশিং খঙদোক্লগা মতেং পাংবী। থৌরম অসি চয়োল অমা চুপ্না পাংথোকই অদুগা রাজ্য অমদি চাউরাক্না পঞ্চায়ৎ ৪৫০০দা সরকারগী থৌমীশিংনা সরকারগী থৌরমশিংগী মরমদা শন্দোক্না তাকখি। মখোয়না সরকারনা পীবা খুদোংচাবশিং ফংলিব্রা নত্ত্রগা ফংদব্রা হায়বদু খঙদোক্নবা হোৎনখি।
পঞ্চায়ৎশিংবু মতৌ করম্না মপাঙ্গল কনখৎহনগনি? মখোয়গী শেন্থোক করম্না হেঙ্গৎহনগনি হায়বসু খন্নখি। খুঞ্জাশিংনসু মখোয়গী খুদোংচাদবশিং ফোংদোকখি। লাইরিক ময়েক চৎহনবা, সেক্স রেসিও, হকশেল, লু – হেনবা, ঈশিং য়োকশিনবা, মৈ, ঈশিং নুপীমচা মহৈ তমহনবা, অহলশিংগী ৱাকৎনচিংবা হিরম কয়া খন্নখি।
মরূপশিং, থৌরম অসি সরকারগী থৌরম অমা ওইনা ওফিসরশিংনা খুঙ্গংদা নুমিৎ চুপ্পা অমা কোইরুরগা হল্লকপা অদু নত্তে। হন্দক্কী অসিদি ওফিসরশিং অদু অহিং অমা লেক্লগা পঞ্চায়ৎতা লৈখি। অসিদা মখোয়না খুঞ্জা খুদিংমক্কা উন্নবগী খুদোংচাবা ফংখি। থৌরম অসি নুংঙাইহনবা অতোপ্পা ৱাফম কয়া অমা হাপচিনখি। খেল্লো ইন্দিয়াগী মনুং চন্না অঙাংশিংগী শান্ন – খোৎনবগী থৌরম অমা হাপচিনখি। মফম অদুদা শান্ন – খোৎনবগী পোৎলমশিং, মনরেগাগী জোব কার্দশিং অমদি সেদুল ত্রাইব/সেদুল কাস্তকী সার্তিফিকেৎশিং য়েন্থোকখি। ফাইনান্সিয়েল লিতরেসী কেম্প পাংথোকখি অমদি এগ্রীকলচর অমসুং হোর্তিকলচর দিপার্তমেন্তশিংগী স্তোলশিং শেমগৎখি লোইননা সরকারগী থৌরাংশিংগী মতাংদা মীয়ামদা খঙহন্নবা হোৎনখি। মসি চাউখৎপগী থৌরম অমা ওইখ্রে।
কশ্মীরগী মীয়াম্না চাউখৎপগী থৌরম অসিদা মীপুম তিংনা শরুক য়াখি। থোইদোক্না নুংঙাইরিবা ৱাফমদি বেক তু ভিলেজ থৌরম অসি লাপ্ল লাপ্লবা খুঙ্গংশিংদসু পাংথোকখি। মফমশিং অদু য়ৌনবা হোৎনবদা সরকারগী থৌমীশিং অদু চিংগী খুদোংচাদবা লম্বীশিংদা খোংনা নুমিৎ অমা চৎপা ফাওবা য়াওখি। মতম লৈবা খিবিক্তা ক্রোস বোর্দর ফায়রিং তৌদুনা লৈবা বোর্দরদা লৈবা পঞ্চায়ৎশিংদসু থৌমীশিং অদু য়ৌখি, মসিদা নত্তনা শোপিয়ান, পুলৱামা, কুলগাম অমসুং অনন্তনাগ জিলাশিংদা থৌমীশিং অদুনা অকিবা লৈতনা চংখি। ওফিসর কয়া অমদি মখোয়বু তরাম্না ওকপগী মওং অদুদা মফম অদুদা নুমিৎ নিনিদগী হেন্না লৈখি। মফমশিং অসিদা গ্রাম সভা পাংথোকপা, মসিদা মশিং য়াম্লবা মীওইশিংনা শরুক য়াবা অমসুং মশাগী থৌরাং শেমজবা পুম্নমক অসি থোইদোক্না নুংঙাইবা ৱাফম্নি।
ঐগী নুংশিরবা ইরৈবাকচাশিং, গ্যানপীথ মনা ফংলবা শ্রীমান দত্তাত্রায়া রামচন্দ্র বেনদ্রেনা মহাক্কী শৈরেংদা নোংজুথাবু মতৌ অসুম্না শৈথারি।
হোদিগে মদিগে অগ্যেদ লগ্না। অদরাগ ভুমি মগ্না।
হায়বগী অর্থদি নোংগী ইরিক অমসুং ঈশিংগী ইচেলগা অঙকপা মরী অমা লৈনৈ অদুগা মদুগী ফজবা অদু উবদা মালেম অসি হরাও তয়ামজরে। ভারত পুম্বদা তোঙান তোঙানবা চৎনবী লৈবা অমসুং তোঙানবা লোন ঙাংবা কাংলুপশিংনা মখোয় মখোয়গী ওইবা মওংদা নোংজুথা লাকপগী হরাওবা ফোংদোক্নৈ। শেংলবা থা অসিদা লাইনীংবশিংনা কনৱর্দ অমসুং অমর্নাথকীদমক খোংশাল্লি। অতোপ্পা মীওই খরা অমনা চাং নাইনা চরা হেল্লি লোইননা জনমাস্থমি অমসুং নাগ পঞ্চমিগুম্বা কুমহৈবু খৌরাংনা ঙাইজৈ। তঞ্জা অসিদা মচিল মৌপ্বাগী নুংশিনবগী কুমহৈ রক্ষা বন্ধন লাকই।
নোংজুথাগী ৱাফম লাকপা অসিদা ময়াম্না থোইদোক্না নুংঙাইগদবা ৱাফম অমদি হৌখিবা চহী ৪ অসিদা লাকপা ইশ্বরবু থাজবা মীওইশিংদগী অমর্নাথতা লাকপা অসি হন্দক্না য়াম্না হেল্লি। জুলাই ১দগী হৌজিক ফাওবদা মীওই লাখ ৩দগী হেনবনা শেংলবা অমর্নাথকী শুরুং অসি য়েংলুরে। ২০১৫দা নুমিৎ ৬০নিদা লাকপা মশিংদগী হন্দক্কী নুমিৎ ২৮দা লাকপা মীশিংনা হেল্লে।
অমর্নাথ খোংচৎ অসি মায় পাকহনবগীদমক মরুওইনা জম্মু – কশ্মীর মীয়াম অমসুং লমকোইবা লাকপা মীয়াম্বু তরাম্না ওকপগী মখোয়গী থৌওংবু থাগৎচনীংই। খোংচৎ অদুবু লোইরদুনা হল্লক্লবশিংনা মখোয়গী মীনোক মীচানবু কাউঙমদে, ৱাফমশিং অসি তুংদা তুরিজমগীদম য়াম্না কান্নবা ওইগনি। ঐঙান্দা হায়বীরকপদা উত্তরাখন্দা চারধাম হৌবদগী হায়বদি থা অমা মখায় অসিগী মনুংদা লাইনীংবা মীওই লা ৮ হেন্না কেদরনাথ ধামদা লাকখ্রে। ২০১৩দা থোকখিবা লাইবক থিবা থৌদোক অদুগী মতুংদা হন্দক্কী অসিনা মী লাকপা খ্বাইদগী হেল্লে।
ফজরবা নোংজুথা অসিনা অদোমগী পুন্সিদা অনৌবা ৱাখল অনৌবা ইনোৎ পুরকপা ওইরসনু হায়না য়াইফ পাওজেল পীজরি। মতৌ অসুম তৌনা ওগস্ত থা অসিনা ভারত থাদোকউ ইহৌবু নীংশিংহল্লনি। ময়াম্না ওগস্ত ১৫গী থোইদোকপা থৌরাং তৌহন্নীংই। নীং তম্বগী কুমহৈ অসি পাংথোক্নবা অনৌবা মওং অমা থিহন্নীংই। ওগস্ত ১৫ অসি মীয়ামগী কুমহৈ ওইহনসি। অমরোমদা লৈবাক অসিগী মফম কয়াদা নোং চুদৌরিবনি। মফম কয়াদা মীয়াম অমা ঈশিং ইচাউগী অৱাবা নংলি। ইচাউ নংলবা মীয়ামদা ঐহাক্না থাজবা পীজরি, কেন্দ্র সরকারনা রাজ্য সরকারগা পুল্লগা অৱাবা তারবশিং তেংবাংনবা কন্না হোৎনরি। তি.ভি. য়েংবদা ঐখোয়না নোংগী মায়থোং অমখক্তমক উই। ঈশিং ইচাউ, ঈশিং থুম্বনা মরম ওইরগা ত্রাফিক জাম। নোংজুগী অতোপ্পা মায়থোং অমসু লৈ, থৱাই নুংঙাইরবা লৌমী, উচেকশিংগী নুংশিরবা খোংজেল, ফজরবা ঈশিং চাইবী, অশংবা ফিজোল শেৎলবী মালেম। পুম্নমক অসি য়েংননবা ইমুং মনুংগী মীয়াম কোয়বা চৎলি। নোংনা হকচাং তেকখৎহল্লি অমদি নুংঙাইহল্ললি। নুংজুথা অসিনা ময়াম্বু নুংঙাইহনবা ওইরসনু হায়না নীজরি।
ঐগী নুংশিরবা ইরৈবাকচাশিং, মন কী বাত অসি করম হায়না হৌশিগে করম্না লোইশিগে হায়বা খনবদা য়াম্না ৱাজৈ। অদুম ওইনমক মতমগী অকক্নবা লৈ। থা অমা ঙাইরবা তুংদা অমুক লাকচগে, অমুক উন্নসি। থা অমসিদা ৱাফম কয়া পাউদম্বীরকউ। লাক্কদৌরিবা মন কী বাতকী থৌরমদা ময়াম্বু শরুক য়াহন্নবা হোৎনজগে অদুগা নহারোল মরূপশিংদা ক্বিজ চাংদম্নবা অসি শোইদনা য়াওননবা অমুক্কা হন্না নীংশিংজরি। শ্রীহরিকোতা চৎপগী খুদোংচাবা অসি মাংহনবীগনু। ময়াম্বু হন্না – হন্না থাগৎচরি। খুরুমজরি।
I am happy that my request to share the books you all read, on the 'Narendra Modi Mobile App' has generated a great response.— PMO India (@PMOIndia) July 28, 2019
People have been sharing details of what they are reading. #MannKiBaat pic.twitter.com/wKbK0WDQDI
Let us keep reading and keep sharing. #MannKiBaat pic.twitter.com/F40hPP8Z4z— PMO India (@PMOIndia) July 28, 2019
Appreciable effort by the people of Jharkhand towards water conservation. #MannKiBaat pic.twitter.com/jVxfXcCQCK— PMO India (@PMOIndia) July 28, 2019
By working on a water policy, the wonderful state of Meghalaya has taken a futuristic step. #MannKiBaat pic.twitter.com/Y8Aj5sejkm— PMO India (@PMOIndia) July 28, 2019
Haryana is doing something great when it comes to saving water and working with farmers. #MannKiBaat pic.twitter.com/8DEL9QyYqE— PMO India (@PMOIndia) July 28, 2019
Community efforts for water conservation. #MannKiBaat pic.twitter.com/Yw6G7kkhkB— PMO India (@PMOIndia) July 28, 2019
There is greater sensitivity towards conserving water and this is a good sign. #MannKiBaat pic.twitter.com/0OsC78O0gE— PMO India (@PMOIndia) July 28, 2019
Talking about young champions whose achievements will make every Indian proud. pic.twitter.com/NgFwOa6zUt— PMO India (@PMOIndia) July 28, 2019
The year 2019 has been a good one for Indian space and science. #MannKiBaat pic.twitter.com/ja2YVXc0Jq— PMO India (@PMOIndia) July 28, 2019
Every Indian is proud of Chandrayaan-2. #MannKiBaat pic.twitter.com/69wG0j2aUt— PMO India (@PMOIndia) July 28, 2019
Indian at heart and Indian in spirit. #MannKiBaat pic.twitter.com/VMjV6pEdLW— PMO India (@PMOIndia) July 28, 2019
India salutes the innovative zeal of our scientists. #MannKiBaat pic.twitter.com/057bfb0Oez— PMO India (@PMOIndia) July 28, 2019
Here is why Indian scientists are exemplary! #MannKiBaat pic.twitter.com/4UrCzqsTrd— PMO India (@PMOIndia) July 28, 2019
Let temporary setbacks not deter your larger mission. #MannKiBaat pic.twitter.com/CrlnahMZNz— PMO India (@PMOIndia) July 28, 2019
Inviting students to take part in a unique quiz competition and get an opportunity to visit Sriharikota. #MannKiBaat pic.twitter.com/UNWtfJHaav— PMO India (@PMOIndia) July 28, 2019
Saluting the efforts of a unique effort to promote cleanliness and art. #MannKiBaat pic.twitter.com/chmuV4usbN— PMO India (@PMOIndia) July 28, 2019
Let us focus on a future of waste to wealth. #MannKiBaat pic.twitter.com/taVsPjMako— PMO India (@PMOIndia) July 28, 2019
A comment by Muhammad Aslam on MyGov drew the Prime Minister's attention and he decided to speak about it during #MannKiBaat. pic.twitter.com/4zILxZDAl1— PMO India (@PMOIndia) July 28, 2019
A noteworthy effort in Jammu and Kashmir. #MannKiBaat pic.twitter.com/iBmt2coDEA— PMO India (@PMOIndia) July 28, 2019
A festival of development in Jammu and Kashmir. #MannKiBaat pic.twitter.com/FdPoN50RsH— PMO India (@PMOIndia) July 28, 2019
Taking development to every corner of Jammu and Kashmir. #MannKiBaat pic.twitter.com/g99sqk14z9— PMO India (@PMOIndia) July 28, 2019
People of Jammu and Kashmir want development and good governance. #MannKiBaat pic.twitter.com/J43g2j7YQY— PMO India (@PMOIndia) July 28, 2019
PM @narendramodi talks about the monsoons.— PMO India (@PMOIndia) July 28, 2019
Assures support to those suffering due to floods.
Also highlights record participation in the Amarnath Yatra, visits to Kedarnath and praises local citizens for their hospitality. #MannKiBaat pic.twitter.com/DhulduPcx6
Monsoons bring hope and freshness. #MannKiBaat pic.twitter.com/YN0DvEbOKQ— PMO India (@PMOIndia) July 28, 2019


text:
“ৱা-তান্নবনা অহেনবা খঙবা উবদু পীনবি অমসুং মোৎশিংবু শোইদ্রে হায়না খঙবদুদা ওন্থোকপী। মসি, মম্লবা মালেম অমা লম্বীদুবু লমজিংলিবা অমদি লমজিং লমতাক পিরিবা, লঙনা ঙাল্লিবা মঙাল অমনি। পোৎ খুদিংমক্কী মপুঙফাবগী অমদি খ্বাইদগী খুমাঙচাওশিন্নবগী ফম্বাল অমা লৈদুনা লাক্লি অমসুং লৈশু লৈখিগনি। ভাব তাবগী খুদোলগী মপুঙফাবা অদু ৱা তান্নবগী মতেংদগী শাফোঙহল্লক্লি।”
— বাহা‘উ’ল্লাহ
বাহা’ইগী লাইনিং অসিদা পুরোহিৎ লৈতে। মখোয়গী থবক থৌরমশিংসি মীখল তৌদুনা অরোনবা বেল্লোটকী মতেংদগী খন্দুনা লৈকাই, রিজনেল, লৈবাক অমসুং মালেমগী থাক্তা লৈবা সঙস্থানশিংগী মতেংদগী ঙাকশেল্লি। মীখলশিং অসি ভোত খোম্বা নত্রগা প্রচার তৌবা য়াওদনা পাঙথোকই। মসিগী সঙস্থানশিংসিদা খল্লক্লবা থাজরোইশিং অসি লন্নাই মীওই ওইনা শক্তি অমত্তা লৈতে, অদুবু মখোয়না মেম্বর ওইরিবা সঙস্থান অদুনা লেজিসলেতিভ, একজিক্যুতিব অমসুং জুদিসিয়েল ওথোরিটি অদু শিজিন্নৈ। সঙস্থানশিং অদু বাহা’ই খুন্নাইগী পুন্সিগী মনুঙগী ওইবা মায়োনশিংদুবু য়েঙশিন্নবগী থৌদাং লৌই, লোইনা লোইননা খুন্নাই অদুদা নুঙগী অমসুং পোৎচাক্কী ওইবা রিসোর্সশিংসু ফঙহল্লি।
বাহা’ইগী লৈঙাক পরীংগী শরুক অমা ওইরিবা, মসিগী সঙস্থানশিং অসি, ৱা-তান্নবগী চৎনপথাপকী মতুং ইন্না মথৌ পাঙথোকই। মসিগী চৎনপথাপ অসিগী মতুং ইন্না, সঙস্থান অমগী মীওইশিংদুনা খন্না নৈনববু হীরম খুদিংমক্কী অচুম্বা থিদোক্নবা পাম্বৈ অমা ওইনা পাঙথোকই। মখোয়না ময়েকশেঙনা মখোয়গী ৱাখল্লোনশিংদু থম্মী অদুবু লন্নাইগী ওইবা মিৎয়েংশিংদুদা নপশিন্দনবা হোৎনৈ, অমসুং তশেং তশেংনা ওইরিবদুগী মতাংদা হেন্না পাকচাওবা মিৎয়েং অমা ফংনবা অতোপ্পশিংগী মিৎয়েংদগীসু তমশিন্নবা হোৎনৈ। ইশাগী খল্লগা নমথাক তৌবা, অমগা অমগা নাকপাক তান্নবা, অমসুং লন্নাইগী ওইবা অপাম্বা নত্রগা খোইদাজবশিংবু নমদুনা তৌহন্নবগী অতোপ্পা মওং কয়া অমা অসুম্না নাথৈরম্মী।


text:
প্রধানমন্ত্রীগী লোইশঙ
প্রধান মন্ত্রী মুদ্রা য়োজনাগী মখাদা থা ১২গী ওইনা শিশু লোনশিং শিংগৎপদা শেন্দোই ২%দা হন্থবদা অয়াবা পীখ্রে
চাং নাইনা শিংগৎকদবা লোনশিংদা ইন্সেন্তিব পীগদৌরি
স্কিম অসিনা অপীকপা করবারশিংবু কোবিদ-১৯না মরম ওইদুনা ফিবম চাদবদা তাগদবদগী মতেং পাংলগনি
Posted On:
24 JUN 2020 3:55PM by PIB Imphal
প্রধান মন্ত্রী শ্রী নরেন্দ্রনা মোদীনা ময়াই তাংবল লৌখিবা কেন্দ্রগী মন্ত্রী মন্দলগী মীফম্না ঙসি শিশু লোন একাউন্ত খুদিংমক্তা থা ১২গী ওইনা চৎনবা য়ারবা শেল পুরিবশিংদা প্রধান মন্ত্রী মুদ্রা য়োজনা (পি.এম.এম.ৱাই.)গী মখাদা শেন্দোই ২% হন্থবগী থৌশিল অমা হৌদোকপদা অয়াবা পীখ্রে।
থৌশিল অসিনা মখাগী ক্রাইতেরিয়াশিং অসি ফংবা লোনশিং কোনশিনগনি- মার্চ ৩১, ২০২০ ফাওবদা মকোক থোংবা ওইখিবা; অমসুং মার্চ ৩১, ২০২০দা অমসুং থৌশিল অসি চৎনরিঙৈ মনুংদা রিজর্ব বেঙ্ক ওব ইন্দিয়া (আর.বি.আই.)গী চৎন-কাংলোনগী মতুং ইন্না নন- পরফোর্মিং এসেৎ (এন.পি.এ.)গী কাংলুপ্তা চনবা।
হন্থরিবা শেন্দোই অসি একাউন্তশিং অদুনা এন.পি.এ.দা অমুক হঞ্জিল্লবা মতুংদা পরফোর্মিং এসেৎ অমুক ওইরকপা থাদু য়াওনা এন.পি.এ. কাংলুপ্তা চন্দবা থাশিং অদু থিগনি। মসিগী থৌশিল অসিনা চাং নাইনা লোন শিংগৎপা মীওইশিংদা কান্নবা পীগনি।
থৌশিল অসিগীদমক ভারত সরকারনা পুথোক্কদবা চাউরাকপা চঙগদবা শেনফম অসি লুপা কোতি ১,৫৪২নি।
হৌরকফম
মসিগী থৌশিল অসি আত্মনির্ভর ভারত অভিয়ানগী মখাদা লাউথোকখিবা এম.এস.এম.ই.শিংগা মরী লৈনবা খোংথাংশিংগী মনুংদা অমা থবক ওইনা পায়খৎনবগীদমক্তনি। পি.এম.এম.ৱাই.গী মখাদা, লুপা ৫০,০০০গী মখাদা লৈবা আই তানবা য়াবা থবকশিংগী লোনশিং অসি শিশু লোন হায়না খঙনরে। পি.এম.এম.ৱাই. লোনশিং অসি মেম্বর লেন্দিং ইন্সতিত্যুসনশিং হায়বদি, মুদ্রা লিমিতেদকী মখাদা মিং চল্লবা সেদ্যুল কম্মর্সিএল বেঙ্কস, নন বেঙ্কিং ফাইনান্স কম্পনীশিং অমসুং মাইক্রো ফাইনান্স ইন্সতিত্যুসনশিংনা পীবনি।
হৌজিক-হৌজিক লৈরিবা কোবিদ-১৯গী খুদোংথিবা অমসুং মসিনা ওইহল্লকপা লোকদাউনশিংনা শিশু মুদ্রা লোনগী মখাদা শেল থাদরিবা মাইক্রো অমসুং স্মোল এন্তর্প্রাইজশিংদা করবার মরাই চাইথহল্লে। অপীকপা করবারশিংদি মহৌশানা য়াম্না পীকপা ওপরেতিং মার্জিন্দা মথৌ তৌজবনি, অমসুং হৌজিক চত্থরিবা লোকদাউন অসিনা মখোয়গী কেস ফ্লোদা মখোয়গী লোন মথৌ তৌনবগী থবকশিংদা খুদোংচাদবা থোকহন্দুনা অকনবা শাফু অমা পীবীরে। মসিনা মরম ওইদুনা শিংগৎপা ঙমদবনা পুত্থনবগী মচাক অমা ওইরে অমসুং মতুংদা ইন্সতিত্যুসনেল ক্রেদিৎ লৌবদা অকাইবা পীগদৌরি।
মার্চ ৩১, ২০২০ ফাওবদা, পি.এম.এম.ৱাই.গী শিশুগী কাংলুপ্তা চনবা লোন একাউন্ত কোতি ৯.৩৭গী লোনগী শেনফম লুপা কোতি লাখ ১.৬২ ফাওবা নীংথিনা শিংগৎলম্মি।
থবক ওইনা পায়খৎপগী থৌরাং
থৌশিল অসি স্মোল ইন্দস্ত্রীজ দিবেলপমেন্ত বেঙ্ক ওব ইন্দিয়া (সি.দ.বি.)গী খুথাংদা থবক পায়খৎকনি অমসুং থা ১২গী ওইনা মথৌ তৌগনি।
শেল পুফমশিংনা শেল য়ৈথবা য়াহল্লিবা শেল পুরিবশিংগীদমক, আর.বি.আই.না 'কোবিদ-১৯ রিগুলেতরী পেকেজ'গী মখাদা অয়াবা পীবগী মতুং ইন্না, থৌশিল অসিনা য়ৈথখিবা মতমদু লোইবদগী থা ১২গী মতম হায়বদি সেপ্তেম্বর ০১, ২০২০দগীনা ওগস্ত ৩১, ২০২১ ফাওবদা চৎনগনি। অতোপ্পা শেল পুবশিংগীনা, থৌশিল অসি জুন ০১, ২০২০দগী হৌদুনা মে ৩১, ২০২১ ফাওবা চৎনগনি।
মরুওইবা কান্নবা
থৌশিল অসি শেল পুরিবা মীওইশিংদা মখোয়দা তোল্লিবা শেল অদু হন্থবীদুনা 'পিরামিদকী মখোংদগী' হৌদুনা হৌজিক ওইরিবা খুদোংচাদবা ফিবম অসিদা মখোয়গী অৱাবদা মতেং পাংদুনা অমসুং মখোয়দা তারিবা শেলগী দশা অসিদগী কোকপীনবগীদমক হৌদোকখিবনি।
অপীকপা করবারশিংবু শৌগৎপীদুনা হৌজিক ওইরিবা খুদোংচাদ্রবা ফিবম অসিদা মখোয়গী থবক থৌরমশিং মহা চত্থবা য়াহন্দুনা থৌশিল অসিনা শেন্মিৎলোন্দা অমসুং তুংদা মীয়ামদা থবক পীবদা তঙাইফদবা অমা ওইরিবা মখোয়গী লম্বাশিং শৌগত্তুনা অফবা শাফু অমা পীবা ঙমগদ্রা হায়বগী আশা তৌরি।
***
(Release ID: 1633962)
Visitor Counter : 32
Read this release in:
Odia
,
Gujarati
,
English
,
Urdu
,
Hindi
,
Marathi
,
Assamese
,
Bengali
,
Punjabi
,
Tamil
,
Telugu
,
Kannada
,
Malayalam


text:
স্বাইন ফ্লু হায়বসি করিনো?
স্বাইন ইনফ্লুএঞ্জা (স্বাইন ফ্লু) হায়বসি ওকশীংদা লাইচৎ তোইন থোকহল্লিবা টাইপ A ইনফ্লুএঞ্জা ভাইরসশীংনা থোকহনবা ওকশীংগী রেস্পিরেটরি দিজিজ অমনি। মহৌশানা মীদদি স্বাইন ফ্লু লৌনগন্দে অদুবু ইনফেক্সননা মরম ওইদুনা মীওইবদা থোকহনবা য়াউই। স্বাইন ফ্লু ভাইরসশীং অসি মীওই অমদগী মীওই অমদা শন্দোকই হায়বগী রিপোর্ট লৈ, অদুবু মমাংঙৈদদি শন্দোকপগী থৌওং অসি তাংনা থোক্লম্মী অমসুং মীওই অহুমদগী হেন্দোক্না শন্দোক্লমদে।
শক্তাক খুদম অমসুং লাইওংশীং (Signs and symptoms)
মীওইবদা নাবা স্বাইন ফ্লুগী লাইওং অসি মীওইবদা নাবা অতৈ ফ্লুগী লাইওংশীংগা মান্নৈ অমসুং লাইহৌ, লোক খুবা, খৌনাউ নাবা, হকচাং চিকপা, কোক চিকপা, ঈংথম চনবা অমসুং চোকথবা অসিনচিংবা য়াউই। মীওই খরদদি স্বাইন ফ্লুগা দাইরিয়া অমসুং ওবগা লোয়নবসু উবা ফংই। মমাংঙৈদদি, মীওইবদা স্বাইন ফ্লু নাবদগী শাথীবা অনাবা (ন্যুমোনিয়া অমসুং রেস্পিরেটরি ফেল ওইবা) অমসুং শিবনচিংবা থোকহনবগী রিপোর্ট লৈ। অঈং-অশাগী মতুংইন্না লাকপা ফ্লুগুম্না, স্বাইন ফ্লুনসু হান্নদগী লৈবা ক্রোনিক মেদিকেল কন্দিসনশীং হেন্না ফৎচিলহন্দবা য়াই।
ফ্লু ভাইরসশীং অসি মীওই অমদগী মীওই অমদা মরুওইনা ইনফ্লুএঞ্জানা নারবা মীনা লোক খুবা নত্ত্রগা হকথী খনবদগী শন্দোকই। করিগুম্বা মতমদা ফ্লু ভাইরস য়াউবা করিগুম্বা পোৎশকশীং শোক্ন-শম্নরুরবা মতুংদা মখোয়গী মচিন নত্ত্রগা মনাতোন পায়রুবদগী শন্দোরকপসু য়াউই।
ইনফেক্সন(Infection)
লায়না অসি চংখ্রবা মীওইশীংনা অতোপ্পা মীওইশীংদা লাইওং লাক্ত্রিঙৈ মমাংগী নোংমগী মতমদগী হৌদুনা অমসুং নারবা মতুং নুমিৎ 7নি নত্ত্রগা মসিদগী হেনবা মতম ফাউবা শন্দোকপা ঙম্মী। মসিগী অর্থদি নহাক্না নশা নারে হায়বা খংদ্রিঙৈদগী হৌনা অমসুং নহাক্না নারিঙৈ মতমদসু নহাক্না ফ্লু অদু অতোপ্পা মীওইদা শন্দোকপা ঙম্মী হায়বসিনি।
হায় রিস্ক লৈবা গ্রুপশীং
- থা 6তগী চহি 4 ফাউবগী মনুংদা লৈবা মীওইশীং;
- চহি 65 অমসুং মসিগী মথক্তা লৈবা মীওইশীং;
- মীরোনবী নুপীশীং;
- ক্রোনিক পলমোনরি (এজমা য়াউনা), কার্দিওভাস্ক্যুলর (হায়পরটেন্সনখক নত্তনা), রেনেল, হেপাটিক, ন্যুরোলোজিক, হেমাতোলোজিক, নত্ত্রগা মেটাবোলিক দিসওর্দরশীং (দাইএবেটিজ মেলিটস য়াউনা) লৈবা মীওইশীং;
- ইম্যুনোসপ্রেস (হিদাক-লাংথক্না নত্ত্রগা HIVনা ইম্যুনোসপ্রেস তৌবা য়াউনা) তৌরবা মীওইশীং;
- ইনফ্লুএঞ্জা ভাইরস ইনফেক্সনগী মতুংদা রেয়ে সিন্দ্রোম (Reye syndrome) লাকপগী রিস্ক লৈরবা, থা 6 তগী চহি 18 ফাউবগী মনুংদা অমসুং মতম শাংনা এসপিরিনগী থেরাপি লৌরবা মীওইশীং;
- নর্সিং হোম অমসুং অতৈ ক্রোনিক-কেয়র ফেসিলিটিশীংদা লৈবা মীওইশীং;
- লায়না লাকপা য়াবগী মওংদা কা-হেন্না নোইরবা মীওইশীং (বোদি মাস ইন্দেক্স 40দগী হেন্না লৈবা);
- শাথীবা মেদিকেল কন্দিসনশীং লৈবা মীওইশীংগী সেবা তৌবদগী ইনফ্লুএঞ্জাগী শাথীবা কমপ্লিকেসনশীংগী অহেনবা রিস্ক লৈরবা সেবারি অমসুং ইমুং-মনুংগী মীওইশীং;
- হেলথ-কেয়র পর্সোনেলশীং।
লায়না অসিনা শন্দোকপা থীংনবা খ্বাইদগী ফবা লম্বী
করিগুম্বা নহাক অসি নারবদি য়ারিবমখৈ অতোপ্পা মীওইশীংগা শোক্ন-শম্নগনু। করিগুম্বা নারবদি থবক মফমদা নত্ত্রগা স্কুলদা চৎলোইদবনি। লোক খুবা নত্ত্রগা হকথী খনবা মতমদা নহাক্কী চিন অমসুং নাতোন অদু টিসু অমনা খুমজিনগদবনি। মসিনা নহাক্কী অকোয়বদা লৈরিবা মীওইশীং অদুদা নারকপদগী থীংবা ঙম্বা য়াই। নহাক্না শিজিন্নরুরবা টিসু অদু অমোৎ-অকায় হাপফমদা হাপচিনগদবনি। করিগুম্বা নহাক্না টিসু অমা ফংদ্রবদি লোক খুবা নত্ত্রগা হকথী খনবদা খুৎনা কুপশিনগদবনি। অদুদগী নহাক্কী খুৎ হামদোক্কদবনি, অমসুং মসি নহাক্না লোক-খুবা অমসুং হকথী খনবা খুদিংগী তৌগদবনি।
মতৌ করম্না ইনফেক্সনদগী ঙাকথোক্কদগে?
এমর্জেন্সি মেদিকেল কেয়র
অঙাংশীংদা খুদক্কী ওইবা মেদিকেলগী মীৎয়েং চংবা মথৌ তারে তাকপা এমর্জেন্সি ৱার্নিং খুদমশীংগী মনুংদা মখাগীসিংসি চল্লি:
- শ্বর থবেৎ-থবেৎ হোনবা নত্ত্রগা শ্বর হোনবা ৱাবা।
- উনশাদা হিগোক মচু চংলকপা।
- মহি-মনাই মতিক চানা থকউ য়ারক্ত্রবা।
- তুম্বদগী মীৎকপ থোক্লক্তবা নত্ত্রগা ৱারি-ৱাতাই তৌরক্তবা।
- অঙাং অদুবু পমগে য়ারক্তবা।
- ফ্লুগা মান্নবা লাইওংশীং ফগৎলকপা অদুবু লাইহৌ অমসুং হেন্না শাথীনা লোক-খুবগা লোয়ননা অমুক হঞ্জিল্লকপা।
- উনশাদা ঙাংশীনবগা লোয়ননা লাইহৌ হৌবা।
মপুং-মরৈ ফারবা মীওইশীংদা খুদক্কী ওইবা মেদিকেলগী মীৎয়েং চংবা মথৌ তারে তাক্লিবা এমর্জেন্সি ৱার্নিং খুদমশীংগী মনুংদা মখাদা পীরিবশীংসি চল্লি:
- শ্বর হোনবা ৱাবা নত্ত্রগা শ্বর চনিং তানা হোনবা ঙমদবা।
- থবাক নত্ত্রগা পুক্তা নাবা নত্ত্রগা প্রেসর লৈবা।
- খংহৌদনা কোক ঙাউরকপা।
- চমম্নবা।
- শাথীনা নত্ত্রগা লেপতনা ওবা।
তৌগদবশীং অমসুং তৌরোইদবশীং
তৌগদবশীং
- লোক খুবা নত্ত্রগা হকথী খনবা মতমদা রুমাল নত্ত্রগা টিসু অমনা নহাক্কী চিন অমসুং নাতোন অদু খুমজিনগদবনি।
- লোক খুবা নত্ত্রগা হকথী খনবদা নহাক্কী নাতোন, মীৎ নত্ত্রগা চিন শোক্ত্রিঙৈ নত্ত্রগা শোক্লুরবা মতুংদা নহাক্কী খুৎ অদু মতম পুম্বদা সাপোন অমসুং ঈশীংনা শেংনা হামদোক্কদবনি।
- মীয়াম তিনবা মফমদা য়ারিবমখৈ চংলোইদবনি।
- ফ্লুগা মান্নবা অনাবনা নারবদি য়ুমদা লেংদনা লৈয়ু।
ইনফ্লুএঞ্জাগা মান্নবা লোক খুবা, নপ মহি চেনবা, হকথী খনবা অমসুং লাইহৌ হৌরবা মীওইশীংদগী য়ামদ্রবদা ফুট অনিগুম্বা লাপথোক্না লৈগদবনি।
- ফজনা তুম্মু, ফিজিকেল্লি এক্টিভ ওইনা লৈয়ু অমসুং পুক্নিং ৱাদনবা হোৎনগদবনি।
- ঈশীং মরাং কায়না থক্কদবনি অমসুং মচি ওইবা চিঞ্জাক চাগদবনি।
তৌরোইদবশীং
- খুৎ শোক্নবা, সোসিএল্লি কোন্নবা অমসুং চুপ্নবা, নত্ত্রগা অতৈ উন্নবগী গ্রিটিং শিজিন্নবা তোক্কদবনি।
- দাক্টরগা তান্নদনা হিদাক চাবা-থকপা তৌরোইদবনি।
- মপান্দা তিন শিত্তোক্লোইদবনি।
- অঙাংশীংদা এসপিরিন (Aspirin) পিজরোইদবনি।
H1N1 ভাইরস
H1N1 ভাইরসনা পৃথীবীদা লৈরিবা মীয়াম পুম্বদা অকিবা পোকহল্লি, অদুম ওইনমক মী শিহনবা ঙম্বা ভাইরস অসিনা নোর্মেল ইনফ্লুএঞ্জা অমগা মান্নবা কমন ওইবা লাইওংশীং উৎলি অমসুং মসি মখাদা পীরিবা ইচম-চম্বা খোংথাংশীং অসি লৌখত্তুনা থীংবা ঙম্মী।
কমন ওইবা লাইওংশীং
- ঋতু ওন্নবগী লাকপা ফ্লুগা মান্নদবা ময়াই ওইরপ কনবা লাইহৌ, অদুবু করিগুম্বা কেস খরদদি মসি উৎলক্তবা য়াউই।
- লোক থোক্তনা লোক খুবা (Nonproductive Cough)।
- নাতোন্দা নপ মহি চেনবা নত্ত্রগা ফুনবা।
- খৌনাউ নাবা।
- হকচাং চিকপা।
- কোক চিকপা।
- নিংথম চনবা।
- কা-হেন্না চোকথবা।
- ওনিংবা/ দাইরিয়া।
- হেন্না শাথীবা স্বাইন ফ্লু ইনফেক্সনগী খুদমশীংগী মনুংদা ন্যুমোনিয়া অমসুং রেস্পিরেটরি ফেলর অসি য়াউবা য়াই।
মাংজৌননা লৌগদবা চেক্সিন-থৌরাংশীং
মী শিহনবা ঙম্বা স্বাইন ফ্লু অসি মালেমগী মফম কয়াদা থোক্লখ্রবা মতুংদা হৌজিক্তি ভারত্তা য়ৌরকখ্রে অমসুং মসিনা মীওই কয়াগী পুন্সি মাংহনখ্রে। অদুম ওইনমক, স্বাইন ফ্লু অসি, অথীংবা খরা পীবদা লাইয়েংদুনা ফহনবগা চপ মান্নবা অদুগুম্বা মখলগী লায়না অমগুম্বনি হায়বসিমদি শেংলে। পাক-শন্না শন্দোক্লিবা লায়না অসিদগী ঙাকথোক্নবগী পাম্বৈ মঙা মখাদা পীরি।
- করিগুম্বা নঙোন্দা H1N1 ভাইরস অসি লৈরে হায়না খল্লবদি, য়ুমদা লেংদনা লৈয়ু অমসুং স্কুল অমসুং ওফিসকুম্বা মীয়াম তিনবা মফমদা চত্তনবা হোৎনগদবনি; খুদক্তা মেদিকেল কেয়র লৌগদবনি।
- নখুৎ য়াম্না তোয়না হামগদবনি: নখুৎ হাম্বদা এন্টিবেক্টেরিয়েল সাপোনশীং শিজিন্নৌ। মখোয়দু তোয়না হাম্মু অমসুং কোঞ্জিনগী ঈশীংদা (running water) য়ামদ্রবদা সেকেন্দ 15দি খুত্তু নোয়থোক্কদবনি।
- মপুং ফানা তুমগদবনি: ফ্লুগা মায়োক্নবা ঙম্নবগী মওংদা নহাক্কী ইম্যুন সিষ্টেম অদু থম্নবগীদমক নুমিদাং খুদিংগী পুং 8দি মপুং ফানা তুমগদবনি।
- ঈশীং মরাং কায়না থক্কদবনি: নহাক্কী হকচাংদগী হুশীং (toxins) লৌথোকখিনবা অমসুং ঈশীং মনিল (moisture) অমসুং নহাক্কি সাইনস (sinus)তা লোক (mucous) পুথোক্নবগীদমক নুমিৎ খুদিংগী ঈশীং গ্লাস 8 দগী 10 ফাউবদি থক্কদবনি।
- নহাক্কী অকোয়বদা লৈবা মীওইশীংদা ইনফেক্সন শন্দোক্তনবগীদমক্তা, মতম পুম্নমক্তা নহাক্কী নাতোন অমসুং চিন অদু টিসু অমনা লোক খুবা নত্ত্রগা হকথী খনবা মতমদা খুমজিন্নবা হোৎনগদবনি।
- ভাইরস শন্দোকপা থীংনবগীদমক নহাক্কী নমিৎ, নাতোন অমসুং চিন অদু য়ারিবমখৈ শোক্কনু।
- অনাবা মীওইশীং নত্ত্রগা ফ্লুগী লাইওং উৎলবা মীওই অমগা য়ারিবমখৈ শোক্ন-শম্নবদা চেকশিনগদবনি।
- নহাক্কী ইম্যুন সিষ্টেম কনখৎহল্লু: ফ্লু থীংনবগীদমক্তা নহাক্কী হকচাং অদু কনখৎহনবা, মচি ওইবা চিঞ্জাক চাবা অমসুং ইনফেক্সন থেংননবা শেম শাবা হায়বসি য়াম্না মরুওই। মরম অদুনা হৱাই-চেংৱাই, মনা-মশীং অমসুং ভিটামিন মরাং কায়বা উহৈশীং চাগদবনি।
- ঈ-পাউ লৌশিল্লু: পাক-শন্না শন্দোক্লিবা লাইচৎ অসি থীংনবগী মথৌ তাবা খোংথাং কয়া সরকারনা লৌখৎলি অমসুং মতম-মতমগী ওইনা লাইচৎ অসি শন্দোরক্তনবা লমজিং-লমতাকশীং খংহল্লি। চানবীদুনা খ্বাইদগী নৌবা ইনফোর্মেসন ফাউবা খংজিনবীয়ু অমসুং পুক্নিং ফাথনা থবক লৌখৎপীয়ু।
মরি লৈনবা রিসোর্সশীং


text:
শেল-থুম মন্ত্রালয়
ই.সি.এল.জি.এসকী মখাদা লুপা ক্রোর লাখ ১ হেনবগী লোন সেঙ্কসন তৌখ্রে
স্কিম অসিগী মখাদা এম.এস.এম.ইগী য়ুনিত লাখ ৩০ হেন্না অমসুং অতোপ্পা ললোন-ইতিক্কী থবকশিং মতেং ফংলে
Posted On:
30 JUN 2020 5:50PM by PIB Imphal
সরকারগী গরেন্তি অমনা শৌগৎপা চাদা ১০০গী ইমর্জেন্সি ক্রেদিৎ লাইন গরেন্তি স্কিম(ই সি এল জি এস)গী মখাদা ২০২০গী জুন ২৬ ফাওবদা, সরকার অমসুং লনাইগী বেঙ্কশিংনা লুপা ক্রোর ৪৫,০০০ হেনবগী লোনগী শেনফমশিং য়েন্থোকখ্রে । মসিনা লোকদাউন মতুংদা মখোয়গী ললোন-ইতিক্কী থবকশিং অমুক হৌনবা এম.এস.এম.ইগী য়ুনিত লাখ ৩০ হেন্না অমসুং অতোপ্পা ললোন-ইতিক্কী থবকশিং মতেং পাংলগনি ।
ই.সি.এল.জি.এসকী মখাদা সরকারগী বেঙ্কশিংনা লুপা ক্রোর ৫৭,৫২৫.৪৭ অমসুং লনাই বেঙ্কশিংনা লুপা ক্রোর ৪৪,৩৩৫.৫২ য়েন্থোকখি । লোন পীখিবা মরুওইবা বেঙ্কশিংদি এস.বি.আই, বেঙ্ক ওফ বারোদা, পি.এন.বি, কনারা বেঙ্ক অমসুং ঐচ.দি.এফ.সিনি ।
এম.এস.এম.ইশিং অমসুং অপীকপা ললোন-ইতিক্কী থবকশিংদা অহেনবা লোন পীনবা অত্মানির্ভর পেকেজগী মখাদা সরকারনা লুপা ক্রোর লাখ ৩ লাউথোকখি । অসিগুম্বা ইন্তরপ্রাইজশিং অসিনা হৌজিক মখোয়না পুরিবা শেনফম অদুগী চাদা ২০ ফাওবা লোন ওইনা লৌবা য়াগনি।
(Release ID: 1635473)
Visitor Counter : 32
*****
Read this release in:
Punjabi
,
Gujarati
,
English
,
Urdu
,
Marathi
,
Hindi
,
Bengali
,
Odia
,
Tamil
,
Telugu
,
Malayalam


text:
ডিস্ট্রিক্টকী-মরমদা
চান্দেল ডিষ্ট্রিক্ট অসি ১৯৭৪গী মেগী তাং ১৩দ্গী ডিষ্ট্রিক্ট অমা ওইনা লৈরকখি । মসি মনিপুরগী খা নোংপোক থংবা মাইকৈদা লেটিচুদ 24o40′ N অমদি লোংগিচুদ 93o50′ E দা লৈ । স্কার কিলোমিটর 2,100 পাক চাউবা (টেংনাউপল যাওনা ) ডিষ্ট্রিক্ট অসি মনিপুরগী চিদাইদা লৈ । মসি খা থংবা মাইকৈদা ময়ানমার নোংপোক্তা (মমাংঙিদা বর্ম্মা হায়্না খ্ঙনরম্বা), অবাংদা উখ্রুল ডিষ্ট্রিক্ট, খা-নোংপোচুপ্তা চুরাচান্দ্পুর ডিষ্ট্রিক্ট অম্দি অবাংদা থৌবাল ডিষ্ট্রিক্টনা কোয়শল্লি । ডিষ্ট্রিক্ট অসি ইম্ফালদ্গী কিলোমিটর ৬৪ লাপ্না লৈ ।
নেসনেল হাইবে ৩৯ না ডিষ্ট্রিক্ট অসি ফাওদুনা চেল্লি ।
তোঙান তোঙানবা ফুরুপ কয়ামুক্না ডিষ্ট্রিক্ট অসিদা খুন্দাই । চীংমী ফুরুপ ২০মুক্না ডিষ্ট্রিক্ট অসিদা লন্না লন্না তাই । মখোয়্না ডিষ্ট্রিক্ট অসিগী মফম শিনবা থুংনা শন্দোক্তনা তাই । খুন্দারিবা ফুরুপশিংগী মনুংদা মরু ওইবা খরদি অনাল, লমকাং, কুকি, মোয়োন্, মোনশাং, চোথে, থাদৌ, পাইতে, মরিং, জৌ অসিনচিংবনি । মফমসিদা খুন্দারিবা চীংমীশিংশিগা য়েংনবদা চাং য়াম্না নেম্না মৈতৈ অমদি মৈতৈ পাঙল খারসু খুন্দাই । নেপালী, তামিল্, বেঙ্গালী, পন্জাবী অমদী বিহারীনা চীংবা নন্-মনিপুরি খরসু ডিষ্ট্রিক্ট অসিদা খুন্দাদুনা লৈ ।
ষ্টেত অসিগী ওইনা মালেমগী থাক্তা লৈবা লল্লোন্-ইতিক্কী মরু ওইবা মফম অমা ওইরিবা মোরে টাউন অসি ডিষ্ট্রিক্ট অসিগী খা ইথং থংবা মাইকৈদা লৈ । ট্রান্স এসিয়ান হায়বে লাকপা মতম্দা চান্দেল ডিষ্ট্রিক্ট, এসিয়াগী লৈবাক্শিংগী ফাওনফ্ম ওইগনি । শোথ্হৌরবা ডিষ্ট্রিক্টশিংগী মনুংদা অমা ওইনা লৌনরব্সু জাতিগী ঙাক্শেলগী মরম্দদি চান্দেল ডিষ্ট্রিক্ট অসি অদুক হাক্না শোথাবা নত্রি । কার্গিলগী লান্দা থবাইনা পোন্থা পিখিবা মরৈবক নিংবা ভারতকী অথৌবাশিংগী মিং পন্নরকপদা চারা নিকোলাস মায়োন, এস গেমিথাং অমদি এল এন বেনাইংভির মায়োন হায়রিবশিং অসি মীয়াম্না মতমচুপ্পদা নিংশিংদুনা লৈরগনি ।


text:
মারাঠী অমসুং হিন্দি ফিল্মগী তায়বঙদা মমিং লৈরবা এক্টর বিজু খোটে লৈখিদ্রে। লৈখিদবা মতমদা মশাগী চহী ৭৮ শুখ্রে। ১৯৭৫ গী মতমদা শোলে ফিল্মদা কালিয়াগী শক্তম লাংদুনা পুক্নিং চীংশিনখিবা বিজু খোটে হৌখিবা সেপ্তেম্বরগী তাং ৩০ নিংথৌকাবা নুমিৎ লৈখিদবনি। মহাক্কী মপাবুং নন্দু খোটে অমসুং মচে সুভা খোটে মীয়াম্না শকখঙনরিবা ফিল্মগী এক্টরনি।
১৯৬৪গী মতমদা পুথোকখিবা "য়া মাল্লিক" মহাক্কী অহানবা ফিল্মনি। "ফির হিরা ফেরী", "আন্দাজ অপনা অপনা" নচিংবা ফিল্ম য়াওনা অতৈ ফিল্ম ৩০০ দা বিজু খোটেনা শক্তম লাংখি।
কোমেদিগী রোলদা মহাক্কী খ্বাইদগী মীয়াম্না পাম্নখিবা মতাং অমা হায়বা তারবদি শোলে ফিল্মদা গব্বর সিংনা "কিটনে আদমী থে" হায়না হংলকপদা মহাক্না "দো, সর্দার" হায়না খুম্লকখিবা তাঞ্জা অদু য়েংলিবা মীয়ামগী নাকোংদা অদুম্মক য়ৈদুনা লৈহৌরি।
"আন্দাজ অপনা অপনা" ফিল্মদা মহাক্কী দাইলোগ্ "গলটিসে মিসটেক্ হোগয়া" হৌজিকসু মীয়ামনা নিংশিংনরি। বিজু খোটেগী অতৈ ফিল্মশিংদি "গোল মাল থ্রী", "আজব প্রেম কী গজব কাহানী", "মনি হে তো হোনি হে", "হাল্লা বোল", "গরম মসলা", "আমদানী আত্থান্নি খরচা রূপয়া", "ক্লাব সিক্সটি এন্দ চাইনা গেট" অসিনচিংবনি।
প্রিয়াঙ্কা চোপ্রাগী মারাঠি ফিল্ম "ভেন্টিলেটর" দসু সিরিস আপ্পা গী রোলদা বিজু খোটে য়াওরি।


text:
মতম কয়াগী মমাংদগী মীয়ামনা খৌরাংনা ঙাইনরকপা ইম্ফাল-জিরি হেলিকোপ্তর সার্ভিস সেপ্তেম্বরগী
তাং ১৯ য়ুমশাকৈশা নুমিত্তগী হৌরগনি। জিরিবাম জিলাগী হরিনগরদা শারিবা হেলিপেদতা
সেপ্তেম্বরগী তাং ১৭ তা চাংয়েং পাঙথোকখিবগা লোয়ননা পৱন হন্স হেলিকোপ্তর অসি
পেসেঞ্জর অমসুং নোং চীংগী ফিভম য়েংলগা হেলিকোপ্তর সার্ভিস অসি নোংমাইজিং অমসুং
পাব্লিক হোলিদে নত্তবদা নুমিৎ খুদিংগী লৈগনি হায়রি।
অয়ুক পুং ৯দা ইম্ফালদগী
জিরিবাম, অয়ুক পুং ৯মিঃ৫০ জিরিবাম দগী ইম্ফাল, নুংথিল পুং ২মিঃ৩০ ইম্ফালদগী
জিরিবাম অদুগা নুংথিল পুং ৩মিঃ২০ জিরিবামদগী ইম্ফাল তম্না পাইগনি। ইম্ফালদগী
জিরিবাম য়ৌবদা শুপ্নতগী মিনিট কুন্থ্রামঙা চংগনি অমসুং ভারানা মিনিট অমদা লুপা
চামগী চাংদা মী অমদা লুপা লিশিং ৩ ওইরবা য়াই।
অহানবা নুমিৎ সেপ্তেম্বরগী তাং ১৯ দা
ভিআইপিগী মীওইশিংতমক পুথোক পুশিন তৌরগা মথং নুমিৎ সেপ্তেম্বরগী তাং ২০ দগী রেগুলার
পেসেঞ্জর পুবা হৌগনি হায়রি। টিকেতকী দমক মনিপুর হেলি সার্ভিস কাউন্টর, ইম্ফাল
ইন্টরনেসনেল এয়ারপোর্ত অমসুং দিবোং বাজার, জিরিবামদা ফংগনি। অদুগা অকুপ্পা মরোলগী
দমক মোবাইল নম্বর ৭৮৯৬৪৩৪৪২৬ নম্বর অসিগা পাউ ফাওননবসু হায়রি।
Pao sing asi ga loinana atei e-pao gi damak
Lakhipuronline android app install toubiyu CLICK HERE